text:
Arem-Lakay
Nagtugaw ni Mang Narsing iti abay ni Manang Anita. Nagsanggir iti abaga daytoy. Nakita la unay ni Lilac a limmabaga ni ‘Tang Doning.
Ti Napalabas: Adda dua nga agar-arem ken ni Anita, da ‘Tang Doning ken Mang Narsing. Di kayat ni Lilac dagitoy para iti manangna ta dandani kasadar dagitoy ni amangda. Ket no kasano ti di pananggusto ni Lilac a makakayong iti asino man kadagiti dua, aglalo pay iti amada. Kabisado ngamin ti amangda dagitoy ta padana idi ida a kameng ti Media. Ket saanna a paasitgen ida iti balayda. Ngem napinget nga agarem ni ‘Tang Doning. Uray aldaw, pasiarenna ni Anita no kasta nga awan dagiti dadakkel ti balasang. Siaayat met ni Anita a mangsango. Banag a pakaburburtiaan ni Lilac— ta kasla kayat ti kakana ti lakay. Ket iti maysa a rabii a saan a mapasangpet ni amangda ni Anita, nagbasbassawangen. Gayam, nadesgrasia da Manang Anita. Naragsakda nupay nagbayag ni Anita iti ospital ta nakalasat idinto nga adu ti natay a kamaestraanna a nadesgrasia. Parikut laeng ni amangda ti pangalaanna iti pagbayadda iti ospital. Ngem nakaipamuspusan. Nasdaaw laeng ni Lilac ta iti naminsan nasangpetanna iti balayda da ‘Tang Doning ken Mang Narsing. Ket nakaragragsak pay ni amangda a makipagbuybuya iti ay-ayamda nga ahedres.
(Maika-8 a Paset)
MAKASUYA ti langa dagiti adu a sagana da Uliteg Fredo a naidasar iti agarup tallo nga agpa a lamisaan. Adda pay potahe a manteka ti pannakadigona. Kasla inranta ti nagluto tapno saan unay a makaadu dagiti umay makipunsion ti kanenda ket saan nga agkurang ti sagana. Dakkel ti pasken ta Golden Anniversary. Adu ti bisita.
Nag-Barong Tagalog ni uliteg idinto a nakaterno iti sumileng a kiaw ni Ikit Loling a baketna. Maris-kiaw met ti aruat dagiti annak, mamanugang ken appokoda. Naintaren dagitoy iti yan ti sagana ket kumanabsiit ti pamay-an ni ‘Tang Doning iti kamerana. Nakalawlawa ti isemda ta inkari ngata manen ni ‘Tang Doning nga ipatulodna iti Bannawag dagiti ladawan.
“Mangankayo pay, a,” kinuna ni Ikit Loling ken ni ‘Tang Doning idi malpas ti panagreretratoda. Kaab-abay ni ‘Tang Doning ni Mang Narsing ngem kasla di nakita ni Ikit Loling daytoy. Immay la ket ngarud iti yanmi kada Ikit Monang ni Mang Narsing. Saksaklotek ni Jeruel. Saan nga immay ni Manang Anita ta napan nagreport iti District Office-da.
“Apay, dikayo pay nakipila?” dinamag ni Mang Narsing. Buffet style ngamin ti inaramid da Ikit Loling. Saan a daytay gagangay nga adda mairanta nga attiddog a lamisaan a sumango dagiti mangan ken adda agibunong iti makan. Sabagay, nalabon ti sagana. Lima a baboy ken dua a kalding ti pinartida. “Madamdama. Atidogen ‘ta pila,” kinuna ni Ikit Monang. Inlikudko ti libbik ta itay pay a guyguyodennak ni ikit a mapan makipila, ngem gapu ta nakapila metten dagiti uppat nga addik, kinissiimak ni Allison nga alaenna ni Jeruel ta madamdamanton a makipilakami. Kababain met no dakami la nga agkakabsat ti makitkita iti pagalaan iti makan. Ibagadanto pay a marawetkami a pamilia.
Sinimpa ni Ikit Monang ti panangkayumkomna iti kasla kain a paldana. Dimmenden ken ni Mang Narsing.
“Awan sa pay nangikararag kadagiti makan,” inyarasaas ni Ikit Monang ken ni Mang Narsing ngem mangngeg met ti sangakaarrubaan.
“Ay, wen, adi, pudno ‘ta kunam,” insagpaw ni Apong Udis, “saanen a malagip ti tao ti agkararag sakbay a mangan ita.” Naglibbi ti baket.
“Uray ta napiktiur metten dagita makan, mabalinen ti mangan,” adda agkabannuag a nangisungbat.
Kinidag ni Mang Narsing ni ikit idi taliawen ni ikit ti nagsao. Ungapen koman ni ikit ti ngiwatna ngem inapput ni Mang Narsing. “Dikan agsao…” kinunana.
Kineddel ni ikit ti bakrang ni Mang Narsing. Nagin-aanikki ni Mang Narsing. Kasla man kaissaltada nga agkabannuag aglalo ta tiniliw pay ni Mang Narsing ti ima ni ikit.
“Ne, ay, kaska met la uken nga agan-anil-ilen, Monang?” inkatawa a kinuna ni Apong Udis.
Nagpaggaak da Ikit Monang ken Mang Narsing ket naisursurotak.
Timmaliaw ni ‘Tang Doning iti yanmi. Indissona ti pingganna a napunno iti nadumaduma a makan. Inasitgannakami. Kellaat, rinabsutna ti ima ni Ikit Monang. Naimayeng da Mang Narsing ken Ikit Monang. Nakigtotkami met amin a nakaimatang iti inaramidna.
Naburburtiaannak ti lakay. Ania a gapu nga inaramidna ti kasdiay? Agimon? Ngem di met ni Manang Anita, aya, ti apappayawanna?
AGBUNGBUNGONKAMI ken Manang Anita iti tinapa wenno sinuoban nga ikan idi paguniannakami ti kapitan ti barangaymi. Nakabannikes daytoy iti ruar ti inaladan ngem nalawag a makitanakami iti yanmi a balkon ti balaymi. Makaunget ti langana. Nagkinnitakami ken manang. Apay ngata? Inawagan ni manang ni Allison. Isu ti binaonna nga umasideg iti kapitan. Ngem idi agangay, inayaban met laeng ni Allison ni manang ti isu kano ti makisarita.
Kinuyogko ni manang a napan iti ruangan. Dimi kayat a pastreken ti kapitan ta dakdakami laeng a babbai ti adda. Adda met ngarud langlanggongna no maminsan daytoy ama ti barangaymi. No nakainum iti marka demonio, baribar ti panagrasrasonna. Nasingpet met no di nakalidok.
“Ania kadi daydiay, kap?” natanang ti panagsaludsod ni manang.
Pinerreng ti kapitan ni manang. Idi kuan, adda inyawatna a Bannawag. Nakaukrad daytoy iti panid a yan ti “Tao, Lugar,


c: text/html

text:
Monday, March 4, 2013
CABUGAO SK BASKETBALL TOURNAMENT, NALUKTAN
Cabugao, Ilocos Sur – Naluktan ti 2013 Cabugao SK Basketball Tournament babaen iti Parada a naaramid iti aglikmut ti Poblasion a nagparitisiparan dagiti Basketball Players ti nadumaduma a barangay, Coaches, Games Officials ken Marching Band ti Cabugao Institute ken Cabugao South Central School idi Marso 3, 2013 sa nagpatingga iti Cabugao Cultural and Sports Complex, Brgy. Rizal, Cabugao, Ilocos Sur.
Iti Opening Program, indauluan ni SK Princess Monique Peria iti Invocation ken natokar ti Musika ti Pambansang Awit ken Cabugao Hymn babaen ti Marching Band. Welcome Remarks ti binagi ni SK Federated President Benazir Sarmiento ket inawisna ti imatang dagiti umili a mangimatang kadaytoy kangrunaan a parang/pagteng ti sports nga itandudo dagiti agtutubo iti barangay.
Imbasa ni Brgy. Bonifacio SK Chairman Arvin Jay Manauis ti Tournament Guidelines.
Kimmablaaw ken nagyaman ni Mayor Edgardo “Ediboy” S. Cobangbang, Jr. a naawis a nangipaay ti mensahe kadagiti agsasalip. Imbinsa ni Mayor Ediboy ti pateg ti partisipasion dagiti agtutubo iti pannakairubuat dagiti aktibidades a mangparagsak iti masungad a panagpiesta ti ili.
Ingunamgunamna iti pannakamantener koma ti sportsmanship ken napinpintas koma manen ti gapuanan dagiti agtutubo para itoy a torneo manipud iti kallabes a pasalip iti napan a tawen. Pinadayawan pay ti Alkalde Munisipal ti inisiatibo dagiti agtutubo kadagiti aktibidades nga ilunlunsadda a mangpasayat iti sektorda a pakaidayawan met ti umili.
Imbinsa met ni SK Efraim Mercado ti Oath of Sportsmanship. Kapasanna, naaramid ti Ceremonial Toss iti nagbaetan ti SK Basketball Players ti Brgy. Margaay ken ken Brgy.Turod-Patac babaen ken ni Mayor Ediboy nga inimatangan dagiti kaduana nga Opisiales ken iti sapasap a nagbuya iti uneg ti Complex.
Mangrugi ti SK Basketball Tournament manipud iti Marso 3 agingga iti Mayo 10, 2013. Nakikaysa met iti Opening Program da SBM Benedict M. Savellano, SBM Josefina S. Vallejo, SBM Carlos V. Sison ken Brgy. Captain Inocencio S. Sadac ti Barangay Turod. Nag-Emcee ni Mr. Dario Roy A. Siruno, Municipal Information Officer. # (Web In-Action)
Iti Opening Program, indauluan ni SK Princess Monique Peria iti Invocation ken natokar ti Musika ti Pambansang Awit ken Cabugao Hymn babaen ti Marching Band. Welcome Remarks ti binagi ni SK Federated President Benazir Sarmiento ket inawisna ti imatang dagiti umili a mangimatang kadaytoy kangrunaan a parang/pagteng ti sports nga itandudo dagiti agtutubo iti barangay.
Imbasa ni Brgy. Bonifacio SK Chairman Arvin Jay Manauis ti Tournament Guidelines.
Kimmablaaw ken nagyaman ni Mayor Edgardo “Ediboy” S. Cobangbang, Jr. a naawis a nangipaay ti mensahe kadagiti agsasalip. Imbinsa ni Mayor Ediboy ti pateg ti partisipasion dagiti agtutubo iti pannakairubuat dagiti aktibidades a mangparagsak iti masungad a panagpiesta ti ili.
Ingunamgunamna iti pannakamantener koma ti sportsmanship ken napinpintas koma manen ti gapuanan dagiti agtutubo para itoy a torneo manipud iti kallabes a pasalip iti napan a tawen. Pinadayawan pay ti Alkalde Munisipal ti inisiatibo dagiti agtutubo kadagiti aktibidades nga ilunlunsadda a mangpasayat iti sektorda a pakaidayawan met ti umili.
Imbinsa met ni SK Efraim Mercado ti Oath of Sportsmanship. Kapasanna, naaramid ti Ceremonial Toss iti nagbaetan ti SK Basketball Players ti Brgy. Margaay ken ken Brgy.Turod-Patac babaen ken ni Mayor Ediboy nga inimatangan dagiti kaduana nga Opisiales ken iti sapasap a nagbuya iti uneg ti Complex.
Mangrugi ti SK Basketball Tournament manipud iti Marso 3 agingga iti Mayo 10, 2013. Nakikaysa met iti Opening Program da SBM Benedict M. Savellano, SBM Josefina S. Vallejo, SBM Carlos V. Sison ken Brgy. Captain Inocencio S. Sadac ti Barangay Turod. Nag-Emcee ni Mr. Dario Roy A. Siruno, Municipal Information Officer. # (Web In-Action)
Posted by Bayan ng Cabugao, Ilocos Sur at 9:14 AM
Subscribe to: Post Comments (Atom)

robotstxt: allowed

filter: keep


text:
Departamento ti Casanare
Ti Casanare ket maysa a departamento ti Colombia. Daytoy ket mabirukan idiay tengnga a akindaya a rehion ti pagilian. Ti kapitoliona ket ti Yopal. Daytoy ket adda dagiti lugar ti lanao ken adda dagiti 800 km ti linia ti tubo a pagibunagan a maiturong idiay aplaya a puerto ti Coveñas a tagikua babaen ti BP.
Dagiti linaon
Dagiti karayan ken penned[urnosen | urnosen ti taudan]
Ti Karayan Upia (Río Upía) ket mabirukan idiay Casanere.[2]
Dagiti munisipalidad[urnosen | urnosen ti taudan]
- Aguazul
- Chameza
- Hato Corozal
- La Salina
- Maní
- Monterrey
- Nunchía
- Orocue
- Paz de Ariporo
- Pore
- Recetor
- Sabanalarga
- Sacama
- San Luis de Palenque
- Tamara
- Tauramena
- Trinidad
- Villanueva
- Yopal
Dagiti nagibasaran[urnosen | urnosen ti taudan]
- ^ "DANE". Naala idi Pebrero 13, 2013.
- ^ http://www.ingetec.com.co/brochures-ingles/BROCHURE-PRESAS-INGLES.pdf
Dagiti silpo ti ruar[urnosen | urnosen ti taudan]
- (iti Espaniol) Opisial a website ti Gobierno ti Casanare


text:
Friday, June 2, 2017
TAGA-CABUGAO TI NAGBALIN A FISHERFOLK DIRECTOR IDI MAYO 2017
Cabugao, Ilocos Sur – Nadutokan ni Dardarat Former Barangay Captain Danny S. Garcia iti awag a “Mangingisdang Director” iti intero a bulan ti Mayo 2017 iti BFAR Region 1 babaen iti National Fisherfolk Director’s Program ti Bureau of Fisheries and Aquatic Resources (BFAR).
Inyendorso isuna ti Integrated Fisheries and Aquatic Resources Management Council (IFARMC) iti uppat a probinsia ti Region 1 babaen iti naaramid a criteria/selection process.
Sakbayna, napadayawan ni Mr. Garcia idi Oktubre 20, 2014 babaen iti LGU-Cabugao iti Administrasion ni Mayor Edgardo “Ediboy” S. Cobangbang, Jr. ket naited kenkuana ti Plake a Pammadayaw a naggapu iti Bureau of Fisheries and Aquatic Resources (BFAR)-RFO 1. Inyawat ni Mayor Ediboy ken ni Mr. Garcia ti Plake iti imatang ti Pamilia-LGU ken dagiti Municipal Officials iti sango ti Munisipio.
Kinuna ti Ama ti Ili nga iti agtultuloy a pannakaigamulo ni Mr. Garcia a kas pangulo iti Fishermen Association, pangulo iti Municipal Fisheries and Aquatic Resource Management Council (MFARMC) ti Cabugao ken Chairman, Integrated Fisheries and Aquatic Resource Management Council ti Probinsia ti Ilocos Sur ket adu ti nagapuananna ken pagsayaatan a nagun-odna a nakairamanan dagiti kalugaranna ken ti sibubukel nga umili ti Cabugao, Ilocos Sur.
Daytoy a pannakapadayaw ni Mr. Garcia iti agdama ket naipakaammo sakbayna manipud ken ni BFAR 1 Regional Director Nestor D. Domenden, CESO IV iti Opisina ni Mayor Josh Edward S. Cobangbang. # (Web In-Action)
Inyendorso isuna ti Integrated Fisheries and Aquatic Resources Management Council (IFARMC) iti uppat a probinsia ti Region 1 babaen iti naaramid a criteria/selection process.
Sakbayna, napadayawan ni Mr. Garcia idi Oktubre 20, 2014 babaen iti LGU-Cabugao iti Administrasion ni Mayor Edgardo “Ediboy” S. Cobangbang, Jr. ket naited kenkuana ti Plake a Pammadayaw a naggapu iti Bureau of Fisheries and Aquatic Resources (BFAR)-RFO 1. Inyawat ni Mayor Ediboy ken ni Mr. Garcia ti Plake iti imatang ti Pamilia-LGU ken dagiti Municipal Officials iti sango ti Munisipio.
Kinuna ti Ama ti Ili nga iti agtultuloy a pannakaigamulo ni Mr. Garcia a kas pangulo iti Fishermen Association, pangulo iti Municipal Fisheries and Aquatic Resource Management Council (MFARMC) ti Cabugao ken Chairman, Integrated Fisheries and Aquatic Resource Management Council ti Probinsia ti Ilocos Sur ket adu ti nagapuananna ken pagsayaatan a nagun-odna a nakairamanan dagiti kalugaranna ken ti sibubukel nga umili ti Cabugao, Ilocos Sur.
Daytoy a pannakapadayaw ni Mr. Garcia iti agdama ket naipakaammo sakbayna manipud ken ni BFAR 1 Regional Director Nestor D. Domenden, CESO IV iti Opisina ni Mayor Josh Edward S. Cobangbang. # (Web In-Action)
Posted by Bayan ng Cabugao, Ilocos Sur at 1:46 PM
Subscribe to: Post Comments (Atom)


text:
Sunday, June 12, 2011
Opening of Dayo
Gumanat a Dumur-as ti DAYO ti Ili a Cabugao
APAMAN a nagtugaw a mangidaulo ti ili ni Mayor Ediboy S. Cobangbang, Jr., nasirmatanan ti napintas a panagrubuat ken pagbanagan ti pannakaituloy ti simmardeng nga operasion ti “dayo” ti ili a Cabugao. Babaen iti panagam-amirisna, naibaon ti grupo ni Vice Mayor Danny Gazmen idi Hulio 14, 2010 sadiay disso ti “Dayo” ti ili a Badoc, Ilocos Norte tapno takuatenda ti pampamay-anda ta daydaywen ti adu nga aggatang ken aglako ti nuang ken baka nga aggapu iti amianan ken iti umabagatan a paset ti Region 1 ken 2. Kadua idi ti Bise Mayor da Livestock Inspector, Dr. Melvin Castro, Meat Inspector Dante Naval ken Licensing Officer ken GSO Edito de la Cruz ti LGU-Cabugao.
Nagbalikas daytoy a darepdep ni Mayor Ediboy ta idi Hunio 11, 2011, naluktan ti operasion ti Dayo ti ili ket timmalantan dagiti traders, shippers, ken buyers ti animales a naggapu iti nadumaduma a barangay ti ili ti Cabugao, kabangibang nga ili ken probinsia tapno saksianda ti pannakalukat ti Dayo.
Nagtinnulongan da Bise Mayor Danny Gazmen ken ABC Chairman Teddy Soller a kinasarita dagiti nagatendar idinto ta ti dadduma ket nagbisitada iti kabarbaro a pasdek ti dayo a nakaibaudan dagiti nabubun-as a nuang ken baka a maidayo a naggapu iti BARANG-AY iti Labnig, San Juan, Ilocos Sur ken pribado nga agtagikua ti nuang ken baka a nagitugot ti ayupda iti pagdadayuan.
Kalikaguman dagiti agggatang ti maipabulod a puonan ngem imbaga ni Mayor Ediboy nga ipakitada a napadakkelda ti puonan a naipabulod kadakuada iti kallabes a naggapu iti RA 7171 ket akubanna pay daytoy.
Imbatad ni Mayor Ediboy a naggapu iti dakkel a tulong manipud Gobierno Probinsial babaen kada Vice Gov. DV Savellano ken Gov. Luis “Chavit” Singson ti pannakapaadda dagiti kasapulan a psilidad iti Dayo ti ili. Kalikaguman ti Mayor a masupapakan daytoy ti napintas a panangiwardas dagiti opisiales ken miembros ti organisasionda babaen iti koordinasionda iti mangimatmaton iti Dayo ti Dayo kadagiti mabukel a polisada ken probitsarenda dagiti pagsayaatan nga itden ti panaglilinnako ken panaggatang ti animales iti maikanatad a wagas.
Nupay kasta, indagadag ti Mayor nga ipakita ti organisasion ti koridor ken aggatgatang a pumintas ti pannakaipapataray ti organisasionda ta di masasaan ti maitedto met la a pagsayaatanda gapu ta dagiti organisasion ti kangrunaan a mataliaw ita ti Ama ti Ili agsipud ta buklenda kangrunaan dagiti mannalon ken mangngalap ti 83 porsiento a pakabukl;an ti umili. Uray met ti 17 porsiento a sabali a sektor adda met kaibatoganda a pannakataming.
Kangrunaan a nasangaili iti pannakalukat ti Dayo ket ni Vice Gov. DV Savellano. Impanamnamana a 100 % ti suporta ti Gobierno Probinsial iti panagoperar ti Dayo iti panangidaulo ni Gov. Luis “Chavit” Singson.
Inlawlawag pay ti Bise Gob. a kayatna a yapal ken tuladen ti ili a Cabugao iti napnapananda a sabali a lugar nga adda dayona. Imbatadna a no nadur-as ti dayo, agtubo met ti adu a negosio iti aglawlawna a mangnayon ti masapulan ti tao ken iti Gobierno.
Innayon ti Bise Gob. a babaen ti BARANG-AY, programa ti Gobierno Probinsial ket ditoy pay a matulongan dagiti mannalon babaen iti pannakikoordinarda ken ni Farm Manager Dr. Cesar Soller, DVM ta adu ti programa ti Gobierno Probinsial a maited kadagiti mannalon pakaseknan iti pannakaidur-as ti agrikultura ken industria ti animal/dinguen tapno matulongan dagiti umili a dumur-as pay ti panagbiagda.
Inulit ni Mayor Ediboy a probitsaren koma dagiti umili dagiti serbisio nga itden ti Gobierno Probinsial ken Munisipal babaen ti panangipakitada iti napintas a pannakaipataray ti organisasionda ken kabaelanda nga ipatungpal dagiti nabukel a paglinteganda iti mayataday a pamay-an.
Iti dayta met la a panagtataripnong, binilin ti Mayor ni Mr. Dante Naval, Meat Inspector a mapasayaat ti aglawlaw ti opisina ti Dayo ta maaddaan ti pagtutugawan iti linong dagiti narukbos a kayo ken adda maaramid a paglakuan/panganan ken pagkalduan iti asideg ti Dayo. Manamnaama a maaramid dagitoy iti sumaruno a Sabado a pannakaangay ti Dayo.
Innayon pay ti Mayor a mapaaramidan ti pasdek a pagdagusan dagiti umay makidayo a naggapu iti adayo a ta rebbengna laeng a masangaili ti grupo a makinegosio iti ili ti Cabugao kasta met iti pagidiskargaan ken pagkargaan kadagiti biahero ti ayup.
-- Joed Sajonia
Posted by Bayan ng Cabugao, Ilocos Sur at 10:33 AM
Location: Cabugao, Philippines
Subscribe to: Post Comments (Atom)


text:
Iti umuna nga aldaw, nawarwar ti topiko nga: Impact of Climate Change in Agriculture ken Soil: the Basis of Organic Agrculture kasta met dagiti sub-topics: composition, soil fertility, soil organic matter, soil conservation and improvement. Naaramat ti powerpoint presentation ken nagtitinnulongan dagiti pannakabagi ti DA-LGU Cabugao a naglektiur.
Iti maikadua nga aldaw, naadal ti maipapan ti RA 10068 (Organic Agriculture of the Philippines, Principles of Organic Agriculture, Vermicompost Production, Indigeneous Micro-Organism (IMO). Naglektiur da Mr. Nathaniel B. Galamgam, Municipal Focal Person on Organic Agriculture ken Mr. Obas Bill Y. Baclig, AT/DA-LGU. Timmulong met a naglektiur ti pannakabagi ti DA-RFU 1.
Kaudian ti Cross-visit iti Municipal Vermicompost Production iti las-ud ti Municipal Plant & Nursery dagiti nagseminar ken naglektiur. Kalpasanna, nagsublida iti Opisina ni Mayor Ediboy para iti pannakaiyawat dagiti Sertipiko ti panagturpos iti adal. Imbatad ti Alkalde Munisipal nga ipategda koma ti naadalda ngem siaayatda koma met a mangyallatiw kadagiti kabarangayanda para iti pagimbagan ti sapasap. # (Web In-Action)


text:
September 3, 2015
Lektiur iti Ortograpia ti Ilokano, tampok iti Pasnaan 6
Tampok iti Pasnaan 6, ti maikanem a serye ti workshop dagiti mannurat nga Ilokano, ti lektiur iti Ortograpia ti Ilokano babaen ken ni Bannawag Editor Cles B. Rambaud.
Maangay ti nasao a Pasnaan 6 inton Septiembre 10-12 babaen ti panangsangaili ti North Luzon Philippines State College (NLPSC) iti Candon City, Ilocos Sur nga idauluan ni Dr. Severino G. Alviento, OIC President. Isayangkat daytoy ti GUMIL Filipinas babaen ti pannakitinnulong ti Na-tional Commission for Culture and the Arts, College of Teacher Education ti NLPSC, LGU Candon City, Bannawag magazine, ken nadumaduma nga inbididual a kaaduan kadagitoy ti mannurat nga Ilokano.
Iti panglukat a programa iti agsapa ti Septiembre 10, padanonen da GF President Arthur P. Urata, Sr. ken Candon City Mayor Ericson Singson dagiti sangapulo nga agdadamo a mannurat a fellows ken sangapulo a beterano a mannurat a panelist iti Pasnaan 6. (Pasnaan Secretariat)
(Naipablaak iti Bannawag, Septiembre 14, 2015 a bilang.)
Maangay ti nasao a Pasnaan 6 inton Septiembre 10-12 babaen ti panangsangaili ti North Luzon Philippines State College (NLPSC) iti Candon City, Ilocos Sur nga idauluan ni Dr. Severino G. Alviento, OIC President. Isayangkat daytoy ti GUMIL Filipinas babaen ti pannakitinnulong ti Na-tional Commission for Culture and the Arts, College of Teacher Education ti NLPSC, LGU Candon City, Bannawag magazine, ken nadumaduma nga inbididual a kaaduan kadagitoy ti mannurat nga Ilokano.
Iti panglukat a programa iti agsapa ti Septiembre 10, padanonen da GF President Arthur P. Urata, Sr. ken Candon City Mayor Ericson Singson dagiti sangapulo nga agdadamo a mannurat a fellows ken sangapulo a beterano a mannurat a panelist iti Pasnaan 6. (Pasnaan Secretariat)
(Naipablaak iti Bannawag, Septiembre 14, 2015 a bilang.)
Subscribe to: Post Comments (Atom)


text:
Segun ken ni Mr. Marlon J. Ramos, pannakabagi ti Tesoreria, umabot ti koleksion ti Munisipio iti P2,400,123.65 idi Hunio 2011 idinto ta P2,548,971.28 ita a Hunio 2012 a mangipasimudaag ti panagngato ti koleksion iti agtultuloy a panangimutektek dagiti agtagikua ti negosio iti pagrebbenganda iti Munisipio ken ti naregget a panagkolekta dagiti pannakabagi ti Tesoreria Munisipal.
Imbatad ti maysa a Peace Officer a dakkel met ti kaipapanan ti agtultuloy a kinatalinaay ti kagimongan a kakibin ti napintas a panagbuelo ti negosio iti maysa a lokalidad. # (Web In-Action)


text:
1986
Ti 1986 ket maysa a kadawyan a tawen a nangrugi iti Mierkoles iti kalendario a Gregoriano (dominikal a letra E).
Dagiti linaon
Paspasamak[urnosen | urnosen ti taudan]
Pebrero[urnosen | urnosen ti taudan]
- Pebrero 7 – nagpatingga ti 28 a tawen a panagturay ti pamilia ni Presidente Jean-Claude Duvalier ti Haiti, idi pumanaw iti pagilianna.
- Pebrero 22 – nangrugi ti Rebolusion ti Bileg ti Tattao idiay Filipinas tapno mangikkat iti opisina ni Ferdinand Marcos.
- Pebrero 25 – Rebolusion iti EDSA: napatapuak ni Presidente Ferdinand Marcos ti Filipinas iti poder kalpasan ti panagturayna iti 20 a tawen, timmakias iti Palacio ti Malacaniang ket naipan iti Estados Unidos kas maysa nga eksilo; nagbalin ni Corazon Aquino a kaunaan a babai a presidente ti Filipinas.
Naipasngay[urnosen | urnosen ti taudan]
- Enero 4 – Katrina Halili, Filipina nga aktres
- Marso 24 – Nathalia Dill, artista manipud idiay Brasil
- Hulio 2 – Lindsay Lohan, Amerikana nga aktres ken kumakanta
- Hunio 11 – Shia LaBeouf, Amerikano nga aktor
- Hunio 12 – Carla Abellana, Filipina nga aktres
- Hulio 1 – Agnes Monica, kumakanta manipud idiay Indonesia
- Agosto 21 - Usain Bolt, Hamaikano nga atletiko
- Agosto 31 – Rachelle Ann Go, maysa nga artista
- Septiembre 12 – Emmy Rossum, Amerikana nga aktres ken kumakanta
- Septiembre 25 – Ryu Jun-yeol, taga-Abagatan a Korea nga aktor
- Nobiembre 3 – Jasmine Trias, Amerikana a kumakanta
Pimmusay[urnosen | urnosen ti taudan]
- Enero 10 – Jaroslav Seifert, Tseko a mannurat, nagungunaan ti Premio Nobel iti Literatura (naipasngay 1901)
- Enero 16 – Herbert W. Armstrong, nagpundar ti Worldwide Church of God (naipasngay 1892)
- Marso 10 – Ray Milland, Gales nga aktor (naipasngay 1907)
- Marso 30 – James Cagney, Amerikano nga aktor (naipasngay 1899)
- Abril 1 – Erik Bruhn, Danes a sumasala ti balet (naipasngay 1928)
- Abril 14 – Simone de Beauvoir, Pranses a peminista a mannurat (naipasngay 1908)
- Abril 26 – Broderick Crawford, Amerikano nga aktor (naipasngay 1911)
- Hunio 14 – Jorge Luis Borges, Arhentino a mannurat (naipasngay 1899)
- Nobiembre 29 – Cary Grant, Ingles-Amerikano nga aktor (naipasngay 1904)


text:
Ni Zenaida Del Moral Sellem
Naragsak a pinasangbay ni Governor Francisco Emmanuel “Pacoy” R. Ortega III dagiti miembro ti Teach Pray Love (TPL) Team manipud Quezon City, Metro Manila nga immay nangsanay kadagiti Child Development Workers ti La Union iti naarammid a 2-day Training-Workshop idi May 5 -6, 2017 iti La Union Technology & Livelihood Development Center, Siudad ti San Fernando.
Sipapannakkel ni Gov. Pacoy a nangibingay kadagiti bisita ti Transformative Governance Roadmap kangrunaan ti gannuat ti Provincial Government of La Union (PGLU) a pagbalinen ti La Union kas sentro iti Agri-turismo ditoy amianan a Luzon.


text:
Brat Pite: dagitoy ti pugtok a mangabak iti RFAAFIL: SARITA 1. Kuko ti Sawi iti Barukong ti Rabii 2. Dagiti Naamitan 3.Parola 4. Troso 5.Disierto
7 Mar 09, 09:29
idiots: nagkomento manen iti awan serserbina dagiti low IQs ken idiiots. diyo pay yamanen ta adda tumulong kadagiti agdadamo a mannurat.
7 Mar 09, 08:34
supyat: Agdadamu nga mannurat kunda da Macugit ken La Kulyan ta pasalip da ngem ana ngay ti agdadamu nga makuna? dida met imbaga no anya ta agdadamu? tay awan pay pulos nasurat na? wenno awan pay napulblished
7 Mar 09, 08:28
baleleng: Pugtwak koma dayta Lakay WaraWara nga daniw ta RFAAFIL ta nabasakon san dayta nga nabayagen nga naipablikar iti site ni Daligun Journal? Di met aya disqualified no naipablikaren iti internet ?
7 Mar 09, 08:27
baleleng: Pugtwak koma dayta Lakay WaraWara nga daniw ta RFAAFIL ta nabasakon san dayta nga nabayagen nga naipablikar iti site ni Daligun Journal? Di met aya disqualified no naipablikaren iti internet ?
7 Mar 09, 07:51
nostradamus: isu ngarud nga pugtu. pugtuam lattan a duray title na lang kastat obra da idi ta iluko.com dapayan agpugtupugtu base iti titles. ala agpugtu kayman iti RFAAFIL?
7 Mar 09, 03:00
TOA: ilista yo dagiti daniw ken sarita apo ta pagtoan mi
7 Mar 09, 03:00
TOA: no ta TUGADE mabalin nga maibaga ti mangabak ta nabasa adta Bannawag, no idasar da mangitidak ti pagtok
6 Mar 09, 14:40
ki o: narigat ti makisalip no saanmo nga am-ammo dagiti hurado. nia,t makunam pit sing? agkabagiantansa?
6 Mar 09, 14:40
ki o: narigat ti makisalip no saanmo nga am-ammo dagiti hurado. nia,t makunam pit sing? agkabagiantansa?
6 Mar 09, 13:01
nia pay: narigat ti agpogto ti mangabak, ta paolo met lang ti makita…ngem no sinno ti mangabak, amangan ketdi no ti hurado ket kompadre ni kastoy wenno gayyem ni kua..no dadduma kano ket dakkel deyta rason
6 Mar 09, 11:56
Lasheng: Awan kayon nga TMI nadadelen ti nagan yo nabuyok kayon gapu ken ni Peter L. Julian! Imbis nga OK koma nga grupo nababuy metten! Kapada ti GUMIL nga babuy!
6 Mar 09, 11:34
Pit Sing: Laju anya kad ti pugtum nga mangabak iti RFAAFIL ken TUGADE?
6 Mar 09, 10:23
laju/luho: wenno sika manong mi.. ti mangted ti reglamento ti kinnaritan, tay nasin-sin-aw a wagas, ta padasentayo ti aggagabbo a kas agkakabsat ..saan ketdi a kas HAPON ken GUERILLA!!
6 Mar 09, 10:21
laju/luho: Mang Pit.. agkakatawatayto a kasla ubbing a kasla awan ti napasamak idi kalman..sarabuentayto ti bigat ket irugitayto manen ti BENNERKEN a kas dati nga aramidtayo!! niat makunam Mang PIT?
6 Mar 09, 10:20
laju/luho: wenn.. naabaken ni Mang PIt!!! kunakto.. ket iti lawagto ti agsapa makitayto ti pannakaabak ti silnag ti kampilanmo…sumurotkanto koma met nga agdumog..satayto umangad manen ket aggagarakgaktayto..
6 Mar 09, 10:18
laju/luho: ti dawatko..iyawatmonto ti putan dayta nasileng a kampilanmo…ket isudsudkonto iti tengnga ti tallaong dagiti adipen ni Bucaneg..sadiay, agparintumengakto a mangipakdaak…naabaken ni Mang PIt!
6 Mar 09, 10:17
laju/luho: Ngem..Mang Pit..no bilang maabakka…mayat ka ngata kadaytoy dawatek?
6 Mar 09, 10:16
laju/luho: umaykonto ikaradap nga iyatang dita kusayan ti tugawmo…ket itanggayakto kenka…tanda ti saan a maungpot a panagraemko
6 Mar 09, 10:15
laju/luho: no bilang, maabakak..birokekto ti kaingelan a baak a basi ti kailukuan, iturturedkonto a kutokuten ti bangabanga ni Bucaneg..gupugupekto ket kargaakto iti basi…
[older messages]
ilokano writers, 14Standard
Brat Pite: dagitoy ti pugtok a mangabak iti RFAAFIL: SARITA 1. Kuko ti Sawi iti Barukong ti Rabii 2. Dagiti Naamitan 3.Parola 4. Troso 5.Disierto


text:
Tengnga nga Asia
Ti Tengnga nga Asia wenno Sentral nga Asia ket isu ti bugas a rehion ti kontinente ti Asia ken gumay-at manipud ti Baybay Kaspio iti laud aginggana ti Tsina iti daya ken manipud ti Apganistan iti abagatan aginggana ti Rusia inti amianan. Lokal pay a matawtawagan daytoy "dagiti 'stan" (gapu ta dagiti innem a pagilian a kadawyan a naikeddeng nga adda iti rehion ket addaan iti nagnagan nga agpatingga iti Persiano a pangsuldong iti "-stan", a ti kaibuksilanna ket "daga iti")[1] ken daytoy ket masakupan iti nalawlawa a kontinente ti Eurasia.
Kadagiti moderno a kontesto, amin a panangilawlawag ti Tengnga nga Asia ket mangiraman kadagitoy lima a republika iti dati a Kappon ti Sobiet:ti Kazakhstan (pop. 17.9 milion), Kyrgyzstan (5.8 milion), Tajikistan (8.0 milion), Turkmenistan (5.2 milion), ken Uzbekistan (30.2 milion), para iti dagup ti populasion iti 67.1 millon manipud idi 2013–2014. Ti Apganistan (pop. 31.1 milion) ket sagpaminsan pay a mairamraman.
Adda met dagiti nadumaduma a panangilawlawag iti husto a komposisionna, ken awan ti maymaysa a panangilawlawag iti unibersal a maawat. Urayno no daytoy a saan a panagikeddeng iti panangilawlawag kadagiti pagbeddenganna, addaan met daytoy iti nangruna a kadagupan a pannakaidumaan. Para iti maysa, ti Tengnga nga Asia ket historikal nga asideg kadagiti nomadiko a tattaona ken ti Kalsada Seda.[2] Kas resulta, daytoy ket nagtignay a kas pagsasabtan para iti panaglasat ti tattao, tagilako, ken dagiti kapanunotan a nagbaetan ti Europa, Laud nga Asia, Abagatan nga Asia, ken Daya nga Asia.[3]
Dagiti nota[urnosen | urnosen ti taudan]
- ^ Ti bilang ti kalawa ket naibatay iti naipagtitipon a luglugar kadagiti lima a pagilian idiay Tengnga nga Asia.
Dagiti nagibasaran[urnosen | urnosen ti taudan]
- ^ Paul McFedries (2001-10-25). "stans". Word Spy. Naala idi 2011-02-16.
- ^ Steppe Nomads and Central Asia
- ^ Dagiti Agbanbanniaga iti Kalsada Seda
Dagiti silpo ti ruar[urnosen | urnosen ti taudan]
- Ti Bibioteka: Sentral kadagiti politika, unibersidad, kultura, pagsasao, ekdpy.
- Ruangan ti tengnga nga Asia Proyekto ti UNDP ken CER, tinaripato babaen ni N. Talibdjanov (manipud idi 2003).
- Modernidad, Estado ken Kagimongan idiay Tengnga nga Asia: Ti Tarabay iti Panagsukisok
- Sapasap a Mapa ti Tengnga nga Asia: I iket historiko a mapa manipud idi 1874


text:
‘Kasapulam ti Panagibtur’
KALPASAN a nabautisaran ni Anita * kas maysa a Saksi ni Jehova, siuulpit a binusor ni lakayna. “Pinawilannak a makigimong ken imparitna pay uray ti panangdakamatko iti nagan ti Dios,” kinuna ni Anita. “Makapungtot ni lakayko uray no ibagak laeng ti nagan a Jehova.”
Sabali manen a pannubok ken Anita ti panangisurona kadagiti annakna maipapan ken Jehova. “Naiparit iti mismo a pagtaengak ti panagdayaw ken Jehova. Saanak a nawaya a mangyadal kadagiti annakko, ken diak maitugot ida iti gimong.”
Kas iti kapadasan ni Anita, maysa a pannubok iti kinamatalek ti maysa a Kristiano ti ibubusor ti pamilia. Kasta met ti nakaro a sakit, ipapatay ti anak wenno asawa, wenno ti panagtallikud ti maysa a miembro ti pamilia ken Jehova. Ngarud, ania ti makatulong iti maysa a Kristiano nga agtalinaed a matalek ken Jehova?
No maipasangoka kadagiti kasta a kasasaad, ania ti aramidem? Kinuna ni apostol Pablo: ‘Kasapulam ti panagibtur.’ (Heb. 10:36) Ngem ania ti makatulong kenka nga agibtur?
AGPATULONGKA KEN JEHOVA
Maysa kadagiti kangrunaan a pamay-an tapno maaddaantayo iti bileg a mangibtur kadagiti pannubok ket ti panagpatulong ken Jehova. Kasta ti inaramid ni Ana. Iti maysa nga aldaw ti Lunes, natay ti lakayna a nakadennana iti 30 a tawen. Kinunana: “Agtawen laeng idi iti 52 ket saanen a nakaawid pay manipud iti trabahona.”
Kasano a nadaeran ni Ana dayta? Nakatulong kenkuana ti panagtrabahona manen gapu ta agkalikagum ti trabahona iti panangipamaysa. Nupay kasta, saan a naan-anay a naikkat ti saem a marikriknana. Kinunana: “Nagpakpakaasiak ken Jehova a tulongannak koma a mangiliwliwag iti pukawko.” Sinungbatan kadi ni Jehova dagiti kararagna? Mamati ni Ana a nasungbatan dayta. Kinunana: “Ti talna a ti Dios laeng ti makaited, binang-aranna ti kararuak ken ti panunotko. Masiguradok a pagungarento ni Jehova ni lakayko.”—Fil. 4:6, 7.
Inkari ti “Managdengngeg iti kararag” nga ipaayna ti amin a kasapulan dagiti adipenna tapno makapagtalinaedda a matalek kenkuana. (Sal. 65:2) Umanamongka kadi a makapabileg iti pammati daytoy a pammatalged? Matulongannaka kadi dayta a mangkita a kabaelam met ti agibtur?
MAKATULONG DAGITI NAKRISTIANUAN A GIMONG
Tultulongan ni Jehova dagiti adipenna babaen iti kongregasion Kristiano. Kas pagarigan, idi naipasango ti kongregasion idiay Tesalonica iti nakaro a pannakaidadanes, indagadag ni Pablo kadakuada: “Itultuloyyo a liwliwaen ti maysa ken maysa ken pabilgen ti maysa ken maysa, a kas iti pudno nga ar-aramidenyo.” (1 Tes. 2:14; 5:11) Babaen ti ayat ken panagtitinnulong, napagballigian dagiti Kristiano idiay Tesalonica dayta a pannubok iti pammatida. Ti panagibturda ket nagsayaat nga ulidan kadatayo ita ken makaisuro tapno makapagibturtayo.
Ti nasinged a pannakigayyemtayo kadagiti kakongregasiontayo tulongannatayo a makapagririnnanud iti “bambanag a makapabileg iti maysa ken maysa.” (Roma 14:19) Nakapatpateg daytoy nangruna kadagiti narigat a kasasaad. Adda dagiti gundaway a naipasango iti rigat ni Pablo, ngem pinabileg ni Jehova nga agibtur babaen kadagiti padana a Kristiano. Kas pagarigan, idi impaw-it ni Pablo ti kablaawna kadagiti kakabsat a taga-Colosas, kinunana maipapan kadakuada: “Nagbalinda a makapabileg a tulong kaniak.” (Col. 4:10, 11) Wen, ti ayatda ken Pablo ti nangtignay kadakuada a mangliwliwa ken mangpabileg kenkuana idi kasapulanna. Mabalin a pinaregta ken pinabilegdaka metten dagiti kakongregasionmo.
SUPORTA DAGITI PANGLAKAYEN
Nangipaay ti Dios iti sabali pay a paggapuan iti tulong iti kongregasion Kristiano—dagiti panglakayen. Dagitoy a nataengan iti naespirituan a lallaki ket agbalinda a kas “paglemmengan a lugar manipud iti angin ken lugar a pakaitalimengan manipud iti natutudo a bagyo, kas barbaresbes ti danum iti awanan danum a pagilian, kas salinong ti maysa a nadagsen a napasdok a bato iti napaksuyan a daga.” (Isa. 32:2) Makapabang-ar a talaga dayta! Ap-aprobetsarem kadi dayta a naayat a probision? Ti pammaregta ken suporta dagiti panglakayen ket makatulong kenka nga agibtur.
Siempre, saan a marisut dagiti panglakayen ti amin a problemam. Imperpektoda a tattao nga “addaan kadagiti isu met laeng a pagkapuyan a kas kadatayo.” (Ara. 14:15) Nupay kasta, adda pagimbaganna no ikararagandatayo. (Sant. 5:14, 15) Maysa a kabsat a lalaki a taga-Italy ti nabayagen nga agib-ibtur iti muscular dystrophy, maysa a sakit a kumarkaro bayat ti panaglabas ti panawen. Kinunana: “Nakatulong kaniak nga agibtur ti panangipateg ken ayat dagiti kakabsat, kasta met ti kanayon nga isasarungkarda.” Mabalin kadi a naan-anay nga aprobetsarem ti naayat a probision ni Jehova—dagiti panglakayen?
TAGINAYONEM TI REGULAR A NAESPIRITUAN A RUTINAM
Adda pay dadduma a masapul nga aramidentayo tapno makapagibturtayo. Ti maysa ket ti panangtaginayon iti regular a naespirituan a rutina. Usigentayo ti kasasaad ti 39 ti tawenna a ni John a nadayagnos nga addaan iti saan a gagangay a kanser. Kinunana: “Panagriknak ket kaslaak la naallilaw gapu ta ubingak pay laeng.” Iti dayta a tiempo, tallo pay laeng ti tawen ti anak ni John. Intuloy ni John: “Kayatna a sawen a saan laeng a ti anakmi ti asikasuen ni baketko no di ket masapul pay nga aywanannak ken kaduaennak iti doktor.” Gapu iti chemotherapy, mapakpaksuyan ken makasarsarwa ni John. Ngem saan la a dayta. Naidalit met ti amana isu a masapul a maaywanan.
Kasano a nadaeran ni John ken ti pamiliana dayta a narigat a kasasaad? “Iti laksid ti pannakapaksuyko, sigsiguraduek a regular latta ti naespirituan a rutinami,” kinunana. “Tinabunuanmi ti amin a gimong, linawas a mangasabakami, ken regular ti panagdaydayaw ti pamiliami uray no narigat dayta para kadakami.” Wen, nakita ni John a ti panangtaginayon iti espiritualidad ti tulbek tapno makapagibtur ti maysa. Ania ti maibalakad ni John kadagiti agpaspasar iti narigat a kasasaad? Kunana: “Bayat nga in-inut nga agmawmaw ti pannakakigtotmo iti sakitmo, ti bileg ken ayat ni Jehova ti mangikkat iti kanayon a panangpampanunotmo iti dayta. Mapapigsanakayo ni Jehova, a kas kaniak.”
Awan duadua a babaen iti tulong ni Jehova, kabaelantayo nga ibturan dagiti narigat a kasasaad a mabalin a maipasango kadatayo ita wenno iti masanguanan. Ngarud, agpatulongtayo ken Jehova, makisinningedtayo kadagiti kakongregasiontayo, agpatulongtayo kadagiti Kristiano a panglakayen, ken taginayonentayo ti regular a naespirituan a rutinatayo. No aramidentayo dagita, agtigtignaytayo maitunos iti sasao ni Pablo: “Kasapulanyo ti panagibtur.”
^ par. 2 Nabaliwan ti dadduma a nagan.


text:
TI PAGWANAWANAN Nobiembre 2015 | Ania ti Kuna ti Dios Maipapan iti Gubat?
Baka makigtotka iti sungbat ti Biblia.
TOPIKO ITI AKKUB
Ania ti Kuna ti Dios Maipapan iti Gubat?
Idi un-unana, imbilin ti Dios kadagiti tattaona a makigubatda. Ngem idi agangay, insuro ni Jesus kadagiti tattao nga ayatenda dagiti kabusorda. Ania ti nagbaliw?
TOPIKO ITI AKKUB
Ti Kuna ti Dios Maipapan iti Gubat idi Nagkauna a Panawen
Tallo a punto a makatulong tapno maawatantayo no ania dagiti gubat a sinuportaran ti Dios.
TOPIKO ITI AKKUB
Ti Kuna ti Dios Maipapan iti Gubat idi Umuna a Siglo
Uray no saan a nagbaliw ti kuna ti Dios maipapan iti gubat, adda nagpateg a pasamak a mangipakita nga adda ti dakkel a nagbaliw.
TOPIKO ITI AKKUB
Ti Kuna ti Dios Maipapan iti Gubat Ita
Din agbayag, iwayatton ti Dios ti gubat a mamagpatingga iti amin a gubat.
Ammoyo Kadi?
Apay a nagibarbas ni Jose sakbay a simmango ken Faraon? Idi imbaga ti Biblia a “Griego” ti tatang ni Timoteo, masiguradotayo kadin nga isu ket taga-Grecia?
TI BIBLIA BALBALIWANNA TI BIAG
Panagkunak Idi, Kasasayaatanen ti Biagko
Naranggas idi ni Pawel Pyzara, nagdrogdroga, ken nangala iti abogasia. Ngem nagbaliw ti amin idi napalaban iti walo a lallaki.
TULADENYO TI PAMMATIDA
“Ti Dungdungnguen ken Matalek nga Anakko iti Apo”
Ania ti nakatulong iti dati a managbabain nga agtutubo a ni Timoteo tapno agbalin a maysa a nagsayaat a pagtuladan kas mangidadaulo a Kristiano?
Sungbat Dagiti Saludsod Maipapan iti Biblia
No agbiagto manen dagiti natay, pagyanandanto?
Dagiti Features a Makita Online
Ania ti Gubat ti Armagedon?
Iti Biblia, maminsan laeng nga agparang ti sao nga Armagedon, ngem ti gubat a tuktukoyenna ket naisalaysay iti intero a Kasuratan.


text:
Sarita ni Rolando A. Seguro, Jr.
(Maudi a paset)
MAUDI a lawas ti bulan. Nairanrana a nagtrangkaso ni Kinio ket kapilitan a nag-file iti sick leave-na. Kapilitan met a ti superbisorna ti nagkolekta kadagiti centerna.
“Komusta met ti center-yo, Manang?” sinaludsod ni Sir Gabby ken ni Manang Lita a center chief ti Buko Center. Kompleto ti bayadda ken adda met amin dagiti kameng ti center. Di ammo ni Sir Gabby ngem naiteks ni Kinio a ti superbisorna ti agrota isu a nagatendar amin dagiti kameng ti center. “Ken komusta met ni Kinio Kadakayo? Awan met la ti problemayo kenkuana?”
Nagkikinnita dagiti dadduma a kameng. Kasla adda kayatda nga ibaga ngem naunaan ni Manang Lita ida.
“Ok met, Sir. Naurnos met ti centermi. Ken ok met ni Sir Kinio, Sir. Nasingpet ken naanus kadakami.”
Kasta man met laengen dagiti litaniada iti sumaruno a center a napanan ni Sir
Gabby.
Ngem iti aldaw nga iskediul a panagbayad ti Bountiful Center, nasdaaw ni Sir
Gabby ta ni laeng Manang Edna a center chief ti nadanonna iti center house-da idinto a nasurok a sangapuloda amin a kameng dayta a center. Idi damagenna no ayan dagiti kakaduana ken no ayanna ti pagbayadda, saanen a makatalna daytoy ket kasla makasangsangiten pay ti langanan.
“Apay, Manang, adda kadi problema?” sinaludsod ni Sir Gabby. Adda nagparikna kenkuana.
“Kua ngamin, Sir. Hmmp, diak koma kayat nga ibaga ta kababain,” lumabbagan ni Manang Edna.
“Ket ibagam, a, Manang, tapno maammuak no ania ti parikut ti center-yo. Ken bareng makatulongak a mangsolbar no aniaman dayta a parikut,” kinuna ni Sir Gabby.
“Kua, Sir. Adda ken ni Sir Kinio ti bayad dagiti dadduma a kakaduami,” inturtured nga imbaga ni Manang Edna. Tiptipdenna ti panagluasitna.
Nasdaaw ni Sir Gabby iti nangngegna. “Kasano nga adda ken ni Kinio, nagbayadda kanianan?” impalutpot latta ti superbisor. Nabayagen nga agat-atap nga adda kalokuan nga ar-aramiden ni Kinio ngem awan la ngamin ti pammaneknekna.
“Haan, Sir. Ni koma sir Kinio ti agbayad ta nasublatna ngamin dagiti dadduma a deposit-mi. Dayta ngamin ti nagtutulaganmi idi, Sir. Alla, diak koma kayat nga ibaga, Sir, ta kababain ken ni Sir Kinio. Ngem awan met ngamin nairana a kuartami a pagbayadmi pay la koma.” Kasla nakirogen a pasayan ti rupa ni Manang Edna.
“Ngem maiparit koma nga utangenna dagiti depositoyo, Manang,” nagsennaay ni Sir Gabby. “Apay, ania kano a gapu nga immutang kadakayo?”
“Nagsakit kan diay kaanakanna, Sir. Mabainkami met, a, ta naganus met ni Sir Kinio Kadakami,” insungbat ni Manang Edna. “Alla, Sir, baka ikkatenyo ni Sir Kinio.”
“Saan met ngata, Manang,” kinuna ti superbisor. “Addanto agimbestigar tapno maammuan no ania ti pudpudno a makagapu. For now, agyamanak unay iti impormasion nga intedyo. Namnamaenyo a risutenmi daytoy tapno ad-adda pay a makaipaaykami kadakayo iti napimpintas a serbisiomi.”
Idi makasangpet ni Sir Gabby iti opisina, dagus nga inreportna iti branch nanager ti naduktalanna. Inreport met a dagus ti branch manedier iti general manager. Tinton GM ti mang-advise iti Human Resource Department tapno imbestigarenda dayta a kaso.
Idi malaingan ken agreport ni Kinio iti sumuno a lawas, kinapatang a dagus ti HRD Head. Kinumbinsirna pay nga ibaga wenno aminenna lattan no adda pay dagiti sabali a kalokuan nga inaramidna tapno nalaglag-an kano ti pannusa a maited kenkuana. Ken tapno saan kanon a dumanon pay kadagiti board of directors. Ngem awan inamin ni Kinio malaksid iti inutangna a deposito dagiti klientena gapu ta nagipit.
Makabulan a mandatory leave without pay ti intedda ken ni Kinio kabayatan nga im-imbestigarenda ti kasona. Saan pay nga umawat iti meal ken load allowance-na iti uneg dayta a makabulan. Kanayon met ngarud a rengrengen ni Pauline iti load. Sa ni Cristine, sangkarengrengna met nga agdua-bulan kanon a saan a nagregla. Makadlawdan sa kano payen idiay balayda ket agipangpangta kano ni Tata Candro nga amana. Masapul a maipaikkatda ti sikog ni Cristine sakbay nga aglinasin tapno makaliklik iti pannakaigalutna iti babai a dina met kapkapnekan. Ngem saanen a kas idi nga adda magatang kadagiti botika nga agas a pagparegla. Adda madamdamagna a nalimed a mangngilut kano a nalaing nga agikkat iti sikog ngem lima ribu kano ti kababaan a bayadan iti daytoy.
Pinasiar dagiti kameng ti audit committee dagiti amin a center ken kliente ni Kinio ket naduktalanda dagiti adu a kalokuan nga inar-aramidna. Malaksid kadagiti saan a nairemit a koleksion a kaaduanna ti saanna a rinesibuan, dagiti naresibuan ngem agduma ti naisurat a gatad iti orihinal ken duplicate ti resibo, dagiti panagut-utangna kadagiti klientena, adda pay gayam nagpailak-amanna iti loan wenno tay aw-awaganda iti ride-on loan. Ti makadakes di met pulos mangmangted ti bayadna para iti inlak-amda nga inutangna.
Kalpasan a maileppas ti audit committee ti reportda, insubmitirda daytoy kadagiti BODs tapno pagpapatanganda iti board meeting a nangayabanda ken ni Kinio.
“Ania, barok, agpaypayso met la dagiti reportda kontra kenka?” sinaludsod ti presidente ti kompania ken ni Kinio kalpasan nga imbasa ti corporate secretary ti report nga inaramid ti audit committee. “Aminem met la nga inaramidmo amin dagita?”
“Wen, Sir,” nakapsut a sungbat ni Kinio.
“Ket apay nga inaramidmo dagita? Dim kad ammo no ania ti dusa ti agaramid kadagita?” sinaludsod met ti maysa a direktor. Makaunget ti langa daytoy.
“Ammok, sir.”
“Ket apay ngarud nga inaramidmo? Ammom gayamen no ania ti pagbanagam no agaramidka iti kasta?” inyallawat ti maysa pay a direktor.
“Nagipitak ngamin, Sir,” insungbat manen ni Kinio.
“So, ania ngarud ti kayatmo nga ibaga ita, Mr. Rapas?” ti manen presidente.
“I’m sorry, sirs. Ammok nga adu dagiti naaramidko a basol. Pakawanendak koma. No ikkandak pay iti maysa a gundaway, diakton uliten pay ti agaramid kadagita,” napnuan panagbabawi a kinuna ni Kinio. “Again, I’m sorry, sirs.”
“Talaga a saanton a maulit pay dagita,” ti met independent director ti nagsao. “Adu unay dagiti naaramidmo a basol iti kompania ket narigatmin nga isubli ti panagtalekmi kenka. You know that no one is indispensable in this bank.”
“Oh, gentlemen, please don’t be so sarcastic. Let me handle this,” inyallawat ti presidente ket sinangona ni Kinio. “Mr. Rapas, you know that we can’t let you stay. But we want you to have a graceful exit. We will let you file a resignation tapno maikkandaka iti clearance. In that way, mabalinmonto pay ti agaplay iti sabali a kompania. And hopefully saankanton nga agaramid iti kalokuan. Thank you for working with us, and… goodbye, Mr. Rapas.”
Ninamnaman ni Kinio dayta a sentensiana. Ngem kasla nagtupak latta ti langit kenkuana. Panagriknana ket nagrikep ti ruangan dagiti amin a namnamana idinto a naglukat met ti ruangan ti panagtutuokna.
Kasla maaw-awanan a naglugan iti van iti panagawidna. Kinautna ti selpon iti bolsana. Adda tallo a missed calls-na. Napuotanna itay ti panagkuyegyeg ti in-silent mode-na a selponna ngem gapu ta adda iti board room, dina inkaskaso dagitoy. Naggapuda gayam ken ni Cristine. Ibolsana koman ti naka-silent mode pay la a selponna ngem nagkuyegyeg manen daytoy. Ni manen Cristine. In-slide-na ti arrow iti screen ti selponna tapno sungbatanna ti tawag. Ag-hello koma pay laeng ngem addaytan a nagsao ni Cristine.
“Bebz, dadtoyak balayyo. Pinagtalawnak ni Tatang ta naduktalannan a masikogak. Ipangpangtana a patayennaka kano no dinak itakder isu a simmangpetakon, a, ditoy balayyo ta diak met kayat a rummuar nga awan amana ti anakko.”
Di napupuotan ni Kinio a naibbatan ti selpon nga iggemna ket natnag daytoy iti basar ti van a naglugananna.
Ammona a pannusa amin dagitoy kenkuana. Agbabawi man ngem naladawen ti amin. Pinarana ti van. Dimsaag ket nagna nga awan masnop a turongenna.#


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Eclesiastes 11:1-10
11 Ipalladawmo ti tinapaymo+ iti rabaw ti dandanum,+ ta iti panaglabas ti adu nga aldaw masarakamto manen dayta.+2 Mangtedka iti bingay iti pito, wenno uray iti walo,+ ta saanmo nga ammo no ania a didigra ti mapasamakto iti daga.+3 No mapno dagiti ulep iti danum, agibukbokda iti bin-ig a bayakabak iti rabaw ti daga;+ ket no ti maysa a kayo agtuang iti abagatan wenno no iti amianan, iti lugar a pakatuangan ti kayo+ sadiay ti ayanna.4 Ti mangsipsiput iti angin saanto nga agimula iti bin-i; ket ti kumitkita kadagiti ulep saanto nga agapit.+5 No kasano a saanmo nga ammo no ania ti dalan ti espiritu kadagiti tulang iti tian daydiay masikog,+ iti umasping a pamay-an saanmo nga ammo ti aramid ti pudno a Dios, a mangar-aramid iti amin a bambanag.+6 Iti bigat imulam ti bin-im ket agingga iti rabii saanmo a paginanaen ta imam;+ ta saanmo nga ammo no sadino nga agballiginto daytoy,+ no ditoy wenno sadiay, wenno no isuda a dua agpadadanto a naimbag.7 Ti lawag nasam-it met, ket nasayaat kadagiti mata a makitada ti init;+8 ta no ti maysa a tao agbiagto uray iti adu a tawen, iti amin kadagita bay-am nga isu agrag-o.+ Ket bay-am a lagipenna dagiti aldaw ti kinasipnget,+ nupay mabalin nga aduda; tunggal aldaw a dimteng ket kinaubbaw.+9 Agrag-oka,+ agtutubo a lalaki, iti kinaagtutubom, ket ta pusom agaramid koma kenka iti naimbag kadagiti aldaw ti kinaagtutubom, ket magnaka iti daldalan ta pusom ken iti bambanag a nakita dagita matam.+ Ngem ammuem a maigapu amin kadagitoy iyegnakanto ti pudno a Dios iti pannakaukom.+10 Gapuna ikkatem ti panagluksaw manipud pusom, ket iwaksim ti didigra manipud lasagmo;+ ta ti kinaagtutubo ken ti kinaagkabannuag kinaubbawda.+


text:
No naisalakanen, agnanayonen a naisalakan?
Saludsod: No naisalakanen, agnanayonen a naisalakan?
Sungbat: No naisalakanen, agnanayonen a naisalakan? Iti kanito a naam-ammo dagiti tattao ni Cristo kas Mangisalakanda, naaddaanda iti relasion iti Dios a mangpasingked iti agnanayon a kinatalged ti pannakaisalakanda. Adu a bersikulo iti Nasantoan a Surat ti mangibaga iti daytoy a kinapudno.
(a) Ibaga ti Roma 8:30, "Iti kasta, inayaban ti Dios dagiti pinilina. Saanna la nga inayaban ida, no di ket pinagbalinna pay ida a nalinteg. Saanna la a pinagbalin ida a nalinteg, no di ket imbingayanna pay ida iti gloriana." Ibaga daytoy a bersikulo a sipud pay iti kanito a panangpili ti Dios kadatayo, kaslatayon naigloria iti presensiana idiay langit. Awan ti aniaman a makalapped iti pannakaigloria ti maysa a namati agsipudta pinanggepen daytoy ti Dios idiay langit. No napalintegen ti maysa a tao, natalged metten ti pannakaisalakanna - natalged isuna a kasla naiglorian idiay langit.
(b) Sinaludsod ni Pablo ti dua a napapateg a saludsod idiay Roma 8:33-34 "Siasinonto ti mangidarum kadagiti pinili ti Dios? Ti mismo a Dios, ibilangna ida nga awan basolda! Siasino ngarud ti makabalin a mangsentensia kadakuada? Ni Cristo Jesus kadi nga adda iti makannawan ti Dios? Saan! Ta saan la a natay no di ket isu pay ti mangibabaet kadatayo." Siasinonto ti mangidarum kadagiti pinili ti Dios? Awanto, agsipud ta ni Cristo ti mangibabaet kadatayo. Siasinonto ti mangsentensia kadatayo? Awanto, agsipud ta ni Cristo a natay para kadatayo ti nasentensiaan. Agpada nga adda kadatayo ti mangibabaet ken ukom kas Mangisalakan.
(c) Nayanak manen (nabalbaliwan) dagiti namati idi namatida (Juan 3:3; Tito 3:5). Tapno mapukaw ti maysa a Kristiano ti pannakaisalakanna, masapol a mabaliktad ti pannakabalbaliwna. Awan ti ipaay ti Biblia a pammaneknek a mabalin a mapukaw ti baro a pannakayanak.
(d) Agtataeng ti Espiritu Santo kadagiti amin a namati (Juan 14:17; Roma 8:9) ken ibautisarna amin ida iti Bagi ni Cristo (1 Corinto 12:13). Tapno mapukaw ti maysa a namati ti pannakaisalakanna, masapul a "saan a pagtaengan" daytoy ti Espiritu Santo ken maisina iti Bagi ni Cristo.
(e) Ibaga ti Juan 3:15 a "maaddaanto iti agnanayon a biag" ti siasino man a mamati ken ni Jesu-Cristo. No mamatika ken ni Cristo iti daytoy nga aldaw ken maaddaanka iti agnanayon a biag, ngem mapukawmo daytoy no bigat, saan pulos ngarud nga "agnanayon" daytoy. Ket no mapukawmo ti pannakaisalakanmo, kamali ngarud dagiti kari ti Biblia nga agnanayon a biag.
(f) Para iti kauddian nga argumento, iti panagkunak, ti Nasantoan a Surat a mismo ti kasayaatan a mangibaga iti daytoy, "Awan duaduak nga awan ti makaisina kadatayo iti ayatna: ti patay man wenno ti biag, dagiti angheles man wenno dagiti sabali a nailangitan nga agturay wenno pannakabalin, ti agdama man wenno ti masakbayan, ti kangatoan a law-ang man wenno ti kaunggan ti daga. Awan a pulos iti sangaparsuaan ti makaisina kadatayo iti ayat ti Dios a kukuatayo gapu ken ni Cristo Jesus nga Apotayo" (Roma 8:38-39). Laglagipem a ti Dios a nangisalakan kenka ket isu met laeng ti Dios a mangsaluad kenka. No naisalakantayon, agnanayonen a naisalakantayo. Sigurado ken agnanayon a natalged ti pannakaisalakantayo!
Agsubli iti kasangoan a panid ti Ilocano
No naisalakanen, agnanayonen a naisalakan?


text:
Sangalubongan nga Eropuerto ti Tan Son Nhat
Ti Sangalubongan nga Eropuerto ti Tân Sơn Nhất (IATA: SGN, ICAO: VVTS) (Bietnamis: Sân bay quốc tế Tân Sơn Nhất, Bietnamis: Cảng hàng không quốc tế Tân Sơn Nhất) ket isu ti kadakkelan a sangalubongan nga eropuerto ti Bietnam iti termino a kalawa (800 ha wenno 1,977 acre no maipada ti 650 ha wenno 1,606 acre ti Sangalubongan nga Eropuerto ti Noi Bait ti Hanoi ken ti Sangalubongan nga Eropuerto ti Da Nang idiay Đà Nẵng[3][4]). Daytoy ket adda ti pakabaelanna a mangtengngel ti 15-17 a riwriw a pasahero ti tungngal maysa a tawen, no maipada ti malaon ti Hanoi – ti eropuerto ti Noi Bai iti 8 a riwriw a pasahero ken dagiti 2 a riwriw a pasahero ti Da Nang .[4] Daytoy ket isu pay ti kadakkelan nga eropuerto ti Bietnam babaen dagiti natengngelna a pasahero (nga adda dagiti nakarkulo a bilang ti 12.5 a riwriw a pasahero idi 2009, a pakaidagupan para iti ad-adu ngem kagudua kadagiti amin panagtayab a trapiko ti pasahero ti Bietnam),[5][6] nga agserserbi ti Siudad ti Ho Chi Minh ken ti pay Dong Nam Bo idiay akin-abagatan a Bietnam. Ti IATA a kodigona ket SGN a daytoy ket naala idi manipud iti dati a nagan ti siudad a Saigon. Isi 2010, ti eropuerto ket nagtengngel kadagiti 15,500,000 a pasahero ken 130,547 a panaggungunay dagiti maipatayab alugan. Idi 2011, ti eropuerto ket nagtengngel kadagiti 16,668,400 a pasahero ken 593,494 metriko tonelada nga awit.[7]
Dagiti nagibasaran[urnosen | urnosen ti taudan]
- ^ "2015 Statistics of ACV". vietnamairport.vn. Airports Corporation of Vietnam. Naala idi 19 Enero 2016.
- ^ "ACV: Hội nghị tổng kết công tác năm 2016 và triển khai kế hoạch năm 2017". ACV. 20 Enero 2017. Naala idi 25 Enero 2017.
- ^ Opisial a Sapot ti pagsaadan ti Sangalubongan nga Eropuerto ti Tan Son Nhat
- ^ a b Vietnam Aviation Magazine (Tạp chí Hàng không), Oktubre 2007 a pablaak (ti magasina nga inpablaak babaen ti Turay ti Panagpatayab ti Bietnam ), iti artikulo a Mabalin kadi ti maysa a sangalubongan nga eropuerto idiay Probinsia ti Hai Duong ?
- ^ Panagpadakkel ti Saigon – Ti Sangalubongan nga Eropuerto ti Tan Son Nhat iti Warnakan ti Sài Gòn Giải Phóng idi 13 Oktubre 2007 [1]
- ^ Dua pay a panagtayab ti tunggal maysa nga aldaw idiay Hanoi Saigon para iti Pacific Airlines iti “Vietnamnet.net, naala idi Nobiembre 11, 2007, (iti Bietnamis) [2]
- ^ "Parmata ti panagrang-ay ti Eropuerto ti Tan Son Nhat (pagsasao a Bietnamis laeng)". Korporasion dagiti Akinabagatn nga Eropuerto.
Dagiti silpo ti ruar[urnosen | urnosen ti taudan]
Midia a mainaig iti Sangalubongan nga Eropuerto ti Tan Son Nhat iti Wikimedia Commons


text:
SIUDAD TI SAN FERNANDO, La Union, Agosto 28 (PIA) -– Agarup 160 nga agad-adal ti elementarya iti ili ti Bauang ti nabenepisiaran ti ‘Busog, Lusog, Talino’ School Feeding Program nga indaulan ti lokal a gobierno ti nasao nga ili.
Dagiti benepisario ket dagititi eskuelaan ti Paringao, Calumbaya, Santiago ken Bauang Central School.
Nakikaysa ti Jollibee Foundation ken Departamento ti Edukasion (DeED) a nangipatungpal iti daytoy a programa. Kayatda a mapasayaat ti salun-at ken nutrision dagiti agad-adal nangnangruna kadagiti ub-ubbing nga ‘undernourished’ wenno agkurkurang ti nutrisyon, kinuna ni Paz Andrada, municipal nutrition action officer.
Base ti listaan ti DepEd ditoy rehion, iti daytoy a tawen, agarup 2,753 ti adda ti Grade 1 ken Grade 2 ti benepisario ti BLT iti nasao nga uppat nga eskuelaan.
Manipud iti daytoy a bilang, 1,176 ti Grade 1 ken 1,577 met ti adda ti Grade II.
Iti grade 1 adda ti 11.99 porsiento nga ‘underweight’ wenno kurang ti timbang idinto ta 6.57 a porsiento met ti ‘severely underweight’ kasta met ti grade 2 adda ti 11.87 a porsiento nga ‘underweight’ ken 6.57 a porsiento ti ‘severely underweight’.
Iti lokal a gobierno ti Bauang ken ti pannakikaysa iti Jollibee Foundation, adda maang-angay a ‘feeding program’ iti las-ud ti 136 nga aldaw a nangrugi idi Hulyo 16 ken agturpos inton Pebrero 2013.
Kas paset ti programa, agsagana dagiti nagannak ti nalaka no di ket nasustansiya a taraon para kadagiti agad-adal nga ub-ubbing.
Tapno mataripato a naimbag no adda ti progreso ti salun-atda, adda ti nadutokan nga opsiyal nga agilista wenno mangmonitor ti timbang kasta met dagiti ubbing a mapan a binulan. Dagiti dadduma a grupo ket tumulong nga agisagut kas iti paglut-twan, bagas, natnateng ken dadduma pay a pagkasapulanda.
Mangnamnamada a mapabassit ti bilang ti ‘undernourished’ wenno kurang ti nutrisyon inton agturpos ti daytoy a ‘feeding program’, kuna ni Joan Diaz, information officer staff.
Ti BLT School Feeding Program, ket nairugi ti Jollibee Foundation tapno matulunganda ti komunidad babaen ti malnutrisyon a maipaay kadagiti agad-adal iti grade 1 ken grade 2 nga agbasbasa ti elementarya tapno mapasayaat ti panagadalda.
Daytoy a tulong ti lokal a gobierno ken ti Jollibee Foundation ket agpaut ti tallo a tawen.
Idi umuna a tawen ti implementasyon, 75 a porsiento ti pondo nga naggapu ti Jollibee Foundation idinto ta 25 a porsiento met ti lokal a gobierno. Ti maikaddua a tawen, 50 a porsiento ti inted ti tunggal maysa. Ken iti pondo iti maikatlo a tawen, 25 a porsiento ti Jollibee Foundation ken 75 a porsiento met ti lokal a gobierno. (JCR/EMR-PIA 1 La Union)


text:
5/03/2005
Ti Masaok Kadagiti Naisalip iti ATILA 04-05
KADAGITI SIMMARUNO A TAWTAWEN, pinabileg ti anus ken sirmata dagiti mannurattayo ti ammoda babaen ti aktibidades ti GUMIL wenno ti tinawen a maang-angay a komperensia/kombension ti GUMIL Filipinas a dar-ayan ti amin a sangana manipud kadagiti internasional a tsapter kas koma ti GUMIL Hawaii wenno GUMIL Oahu, GUMIL Maui ken GUMIL California ken GUMIL Greece, ken manipud kadagiti probinsia wenno munisipalidad/eskuelaan, kdpy iti kada malpas ti Semana Santa ti pagilian wenno tunggal arinunos ti bulan ti Abril iti kada tawen. (Ita a tawen, inton Abril 22-24, 2005, a maangay ti kombension/komperensia idiay Suso Beach, Sta. Maria, Ilocos Sur, a kukua ken imatonan ni Apo Doktor Godofredo Reyes, maysa a nakoronaan a poet-laureate ti pagsasaotayo nga Iluko, ken maysa a patneng nga Ilokano ken ni kaingungotna a Doktora Dedicacion Agatep-Reyes. Masarakan ti BALAY TI GUMIL iti asideg-nga-abaga wenno las-ud iti Suso Beach nga indonar dagiti manangipateg nga agkaingungot a doktor-iti-medisina ti solar a nagbatayanna.)
Kalpasan daydi linteg-militar iti pagilian, adu dagiti mannurattayo ti nangpadas iti tekniko dagiti lumaud a literatura agpatingga kadagitoy a gundaway. Ket ti nagbalin nga epektona iti literaturatayo daytoy a panangpadas ket makuna a dakkel wenno napintas ta napagtalinaedtayo ti kultura ken ti tradisiontayo nga Ilokano. Ngem ditayo koma liplipatan a ditay inakas wenno dinadael dagiti kadaanan nga estilo ti panagsurattayo ngem ketdi iniluttayo tapno iti kasta ket no maidilig, saan a maudi ti pagsasaotayo kadagiti dadduma a pagsasao wenno literatura. Ti ammok, ti orihinal a panggep dagitoy a mannurat ket ti panangimportada kadagiti tekniko a Lumaud idinto nga ipreserba/ikamaligda met ti Iluko spirit wenno ti pagsasao, kultura ken ti tradisiontayo nga Ilokano. Iti 1980s, kaaduanna dagiti sinurat a maipanggep iti napasamak a domestiko a kas koma iti EDSA Rebolusion nga agpatingga kadagitoy a kanito, nupay di madakdakamat kadagiti sinurat, nalawag a makita wenno masirmata ti kidagna nga adda wenno nailinged wenno nangrugi idi dagita a parparikut kadagita a panawen.
Nangrugi ti pannakaipatarus ti Literatura Aleman iti Iluko idi kanikamano a tawen ti napalabas babaen ken ni Apo Juan S.P. Hidalgo Jr., a mabigbig nga ama ti GUMIL. Ni Apo Hidalgo ti agdama ita nga editor ti RIMAT, ti internasional a magasin ni Samtoy.
Kas madmadlawtayo, ti gapuanan dagiti Lumaud a mannurat ket in-inutda a dumakdakkel bayat panaglabas dagiti aldaw. Ken adu pay dagiti gapuananda maipanggep iti politika iti lugar dagita a mannurat ket naikkan wenno nayaplikaran kadagiti mayannatup nga atension. Ngem adu met dagiti mannurattayo a Samtoy a nangdakamat wenno mangdakdakamat kadagiti kasla iti naagapad iti ngato ket karaman ditan dagiti mannurat a nakisalip iti maikadua tawen ti ATILA, a kas koma kadagiti mannurat a naglinged iti parbo a nagan a Salvador T. Arte, Illo Minado ken Demilap it Orbil (to name a few).
(Adda tuloyna)
4/19/2005
atila 04-05 salip ti puturistiko a sarita: resulta
- Umuna a Gunggona: "Decreto Numero Trece" ni Joel B. Manuel ti Ilocos Norte
- Maika-2 a Gunggona: "Dung-aw ti Pannakaungaw" ni Herman G. Tabin ti Metro Manila/Ilocos Sur
- Maika-3 a Gunggona: "Baro a Lawag" ni Danilo Antalan ti Ilocos Sur
- Maika-4 a Gunggona: "Ni Lakay Asseng, ti GUMIL, ken ti Sangaili" ni Arnold P. Jose ti Metro Manila/Ilocos Norte
- Maika-5 a Gunggona: "Palimed ti Paraiso: iti Bangir a Rupa ti Sierra Madre" ni Mindo N. Aquino ti Isabela
4/16/2005
atila 04-05 salip ti daniw: resulta
- Umuna a Gunggona: "Sagbibinting a Daniw ken Dadduma Pay" ni Ariel S. Tabag ti Cagayan
- Maika-2 a Gunggona: "Basabas a Balikas ken Dadduma Pay a Dugayong iti Nadaguyemyem a Nakem" ni Reynaldo A. Duque ti Metro Manila/Ilocos Sur
- Maika-3 a Gunggona: "Exodo-Samtoy: Glosalia-Meditasion" ni Fernando B. Sanchez ti Pangasinan
- Maika-4 a Gunggona: "Ingel ti Bennal ken Dadduma pay a Daniw" ni Benjamin Pacris ti Ilocos Sur
- Maika-5 a Gunggona: "Rikna-Sirmata-Padas: Burburtia Ti Talugading" ni Mindo N. Aquino ti Isabela
Dagiti naghurado: Jose A. Bragado, chairman; Joel B. Manuel, ken Roy V. Aragon, kamkameng.
Maisarunonto a maipakaammo ti resulta ti Salip iti Puturistiko a Sarita.
4/02/2005
Ti Masaok kadagiti Naisalip iti ATILA 2004-2005
KUNADA A TI KINAKONTEMPORARIO ti Literatura Ilokana, iti laksid ti kinabayagnan, ket maibilang pay laeng a kas baro a literatura. Ken inayonda nga adayo pay laeng a magaw-atna ti nasiksiken a tarigagay ken 'tay kunada a formative age. Dagiti rebolusion a napaspasamak iti pagiliantayo a Filipinas kanikamanon a tawtawen ti naglabas, ket kasla dagitoy ti nangibiat manen iti rugso ti Literatura Ilokana. A kasla koma iti maar-aramid iti politika, edukasion ken adu pay a pagpagteng a nasken tapno agbiagtayo a sitatalna. Tapno makunatayo a ti Literatura Ilokana ket nakaadayon, masapul a taliawentayo ngarud ti napalabas. Ti Literatura Ilokana, ket agtultuloy a tumartaray wenno agluplupos nga agturong iti pedestal ti panaikatan-ok manipud idi a panawen a pannakayam-ammo daytoy a literatura wenno pagsurat iti pagsasao a Saluyot, agingga kadagitoy a gundaway.
Adun ti mannurattayo a mangurkurimay iti kunada a modern fiction: klasikal wenno stylistic wenno kadaanan/tradisional nga estilo ti panagsuratan. Ket uray kadagiti naisalip iti ATILA ita a tawen, iti panagkunak, ti napasamak a rebolusion iti pagiliantayo a Filipinas ket napigsada a nangiduron kadagiti mamannurattayo a nangitugot iti pagsasaotayo kadagiti ordinario a pagsasao a kas koma iti Iluko kompara iti ganggannaet a pagsasao. A nupay adu a mannurat ti naimpluensaan kadagiti ganggannaet (lumaud) a tekniko ti literatura, nagtalinaed met nga ikuttayo ti kinabaknang ni Ilokano a tradision ken kultura a kas naiparangarang kadagiti adu a sinurat dagiti agdama ken nalalatak a mannurattayo.
Daytoy a masaok ket saan koma nga agbalin a kas historia ti pasasaotayo a mangipaduyakyak wenno mangipaneknek a nagbalin a moderno ti Literatura Ilokana ngem iti panagkunak, inton madanonan, nalabit a saanto masayang ti imatang wenno panawentayo a mangbasa/mangsukisok kadagiti nangabak iti pasaliptayo ita a tawen ta kastay nakunakon, namsekda iti sirmata, tarigagay ken namnama ken pannakigasanggasat a kas pudno nga Ilokano!
Ammok a delikado no idiligtayo dagiti sinurat a kas historical ta amangan no inton basaenyo ket ramenanyo iti kunada iti ingles a “social background,” ken”‘literary influences” ket ulawennatayo dagita nga istoria ta saanton nga independiente ti konsentrasiontayo a napasamak dagiti istoria iti dayta nga aldaw wenno gundaway, idi laeng kalman, idi lawasna, wenno iti masungad a pampanawen gayam… Ken ti panangibilang kadagiti autor saan a kas indibidual nga addaan kadagiti naidumduma a kapanunotan iti biag ken ug-ugali ngem ketdi, ti koma lagipentayo ket ordinarioda laeng a parsua a kas kadatayo ken simpleda laeng a kameng iti kunkuna ken madamdamagtayo a GUMIL wenno GUnglo dagiti Mannurat nga ILokano, a ti ina ket ti GUMIL FILIPINAS.
(Adda tuloyna)
3/30/2005
official entries: kompleto a paulo agraman parbo a nagan ti autor
Dagiti daniw:
- "Sagbibinting a Daniw ken Dadduma Pay" ni Anib Miguel
- "Dagiti Napili a Daniw ken dadduma pay a Dandaniw" ni Saniata A. Nasudi
- "Basabas a Balikas ken Dadduma Pay a Dugayong iti Nadaguyemyem a Nakem" ni Apo Dugong
- "Ingel ti Bennal" ni Diwdiw-as Tinglayan
- "Exodo-Samtoy: Glosalia-Meditasion" ni Angela De Dios
- "Sangareppet a Daniw-Kaunggan" ni Daklis
- "Dagiti Mapukpukaw a Kannawidan" ni Rosa Mina
- "Rikna-Sirmata-Padas: Burburtia Ti Talugading" ni Mayengmeng Ti Aglawlaw
- "Masukit ti Paragpag Tunggal Panagaripapa a Mauyos iti Misuotna ken Kasano Ngamin no Isukatnaka Latta: Ket, ay, Kas Kasudi ti Isem Ti Salesgirl nga Umasidegen Kenka, Naimayengka iti Milagro Ti Alino---Mannaniw, Sinanakem Dagiti Saksakiten Wenno Sika Ti Addaan Saksakit-Nakem? (Philippine General Hospital, Enero 13-18, 1997)" ni Juan A. Pascual Jose
- "Sangadosena a Dandaniw" ni Teddyboy Itchon
- "Iti Akinruar a Kaunggan" ni Ali Muken
- "Dandaniw ti Puso" ni Princess Urduja
- "Nailibay a Siudad ken Dadduma pay a Daniw" ni Gasat
Dagiti sarita:
- "Ti Dallang, ti Pakkong ken ti Tallak" ni Sagada del Pilar
- "Abraham Ventura, 61, Balikbayan: Laoag Circa 2050" ni Mammadto T. Amianan
- "Ti Babak ni Jamal" ni Julian Madarang
- "Ti Tropeo ni Tata Salvador" ni Precious Suzette
- "Sab-ong" ni Islang K. Ayumanggi
- "Grasia Idi, Ita ken iti Agnanayon" ni E.D. Konserbasion
- "Dagiti Tirtiris a Papel iti Tawen 2105" ni Dolly Maspalos
- "Ama Abraham Parsua, Iti Maika-90 a Panangkasangayna iti Tawen 2054" ni Frank Wasder
- "Bro. Orly: Mangaskasaba" ni Zharish Lei Genesis
- "Ni Lakay Asseng, ti GUMIL, ken ti Sangaili" ni Sadiri Kuyuyot Salamangka
- "Palimed ti Paraiso: iti Bangir a Rupa ti Sierra Madre" ni demilaP it orbiL
- "Kulintaba" ni Illo Minado
- "Decreto Numero Trece" ni Salvador T. Arte
- "Dung-aw ti Pannakaungaw" ni P. N. Ngukom
- "Linteg 14344" ni Baihuacun
- "Kalpasan iti Panagkatangkatang" ni Migrante Palayupoy
- "Felomino" ni Sapulek T. Laoag
- "Baro a Lawag" ni thebiblecode.com
- "Apocalipsis" ni Ma. Ukomen T. Lubong
- "Rang-ay iti Insangbay iti Teknolohia L666" ni Pastor Bullalayaw
3/21/2005
official entries, salip iti daniw
- "11-a-Daniw-Babilonia: iti Tartaraudi dagiti Aldaw"
- "Sagbibinting a Daniw, ken dadduma pay"
- "Dagiti Napili a Daniw ken dadduma pay a Daniw"
- "Basabas a Balikas"
- "Ingel ti Bennal"
- "Exodo-Samtoy: Glosalia-Meditasion"
- "Sangareppet a Daniw-Kaunggan"
- "Dagiti Mapukpukaw a Kannawidan"
- "Rikna-Sirmata-Padas: Burburtia Ti Talugading"
- "Masukit ti Paragpag Tunggal Panagaripapa..."
- "Sangadosena a Dandaniw"
- "Iti Akinruar a Kaunggan"
- "Dandaniw ti Puso"
- "Nailibay a Siudad"
official entries, salip iti puturistiko a sarita
- "Ti Dallang, ti Pakkong ken ti Tallak"
- "Abraham Ventura, 61, Balikbayan"
- "Ti Babak ni Jamal"
- "Ti Tropeo ni Tata Salvador"
- "Ti Sab-ong"
- "Grasia Idi, Ita ken iti Agnanayon"
- "Dagiti Tirtiris a Papel iti Tawen 2105"
- "Ama Abraham Parsua, Iti Maika-90 a Panangkasangayna iti Tawen 2054"
- "Bro. Orly: Mangaskasaba"
- "Ni Lakay Asseng, ti GUMIL, ken ti Sangaili"
- "Palimed ti Paraiso: iti Bangir a Rupa ti Sierra Madre"
- "Kulintaba"
- "Decreto Numero Trece"
- "Dung-aw ti Pannakaungaw"
- "Linteg 14344"
- "Kalpasan iti Panagkatangkatang"
- "Felomino"
- "Baro a Lawag"
- "Apocalipsis"
- "Rang-ay iti Insangbay iti Teknolohia L666"
Nayawaten kadagiti napusgan a hurado dagiti entry. Kinuna ni Sgt. First Class Art T. Ignacio ti U.S. Army, esponsor ti salip, a maipakaammonto no kaano ken sadino ti pakapadayawan dagiti mangabak.
Nota: Maipostento met laeng manen ditoy ti opisial a listaan ti entries a karaman dagiti parbo a nagan dagiti autor.
2/14/2005
opisial a pakaammo.
Ti OPISIAL A WARAGAWAG: MATULOY ti ATILA 2005 kas pinasingkedanen ti main sponsor/founder.
Naitantan laeng ti pannakaukkon dagiti entry gapu kadagiti banag a di naliklikan a napagteng. Ngem amin a naawat nga entry, saanyo koma a pakadanagan, appo a nakisalip, ta adda dagitoy iti nasayaat nga im-ima. Ti dadduma ket nayawat payen iti hepe dagiti aghurado. Maipaskilto ditoy ti opisial a listaan ti amin a naawat nga entry.
Adda iti baba ti partial a listaan (paulo ti sarita ken ti parbo a nagan ti autor) ti naawat nga entries iti salip ti puturistiko a sarita:
- Apocalipsis ni Ma. Ukomen T. Lubong
- Baro a Lawag ni thebiblecode.com
- Bro. Orly: Mangaskasaba ni Zharish Lei Genesis
- Felomino ni Sapulek T. Laoag
- Kalpasan iti Panagkatangkatang ni Migrante Palayupoy
- Linteg 14344 ni Baihuacun
- Rang-ay iti Insangbay iti Teknolohia L666 ni Pastor Bullalayaw
Happy Valentine's Day iti amin nga agay-ayat, maay-ayat, makiin-innayat, managayat!


text:
Dumteng a kas alikuno dagitoy a rikna.
Pananglanglangit amin ket adayo dagiti ulep
Iti saritaan, ti buridek iti ungto ti linia,
Siak iti tengnga dagiti arapaan nga iti maysa
Nga aldaw ket saanton nga ikabesa dagiti ramay
Ti numero a mail-ila. Kastoykami nga immadayo.
Asideg kadakami dagiti rikna a makadunggiar,
Masugat uray laeng ti punial ti anil-il
Dagiti ubbing a pinanawan tapno kadagiti bulbuloden
Nga aldaw, kadagiti man panggedan wenno iti uluanan
Ket andingayanda datao tapno mabilangmi ti kaipapanan
Dagiti naktisal-it a panagtalapuagaw.
Sanantek laeng ti kasingin ti banang-es.
Ania ngarud ket ditay met senador wenno diputado
Tapno koma makurimes dagiti amin nga isem ken masakbayan
Tapno iti bigat dagiti panagsagrap iti parabur
Di agulser ti komedor a mangur-uray iti basbas.
Iti kadarrato a maipalapayag ti idadateng ti bagyo
Wenno tudo wenno kimat, panunoten a nalaing:
Adda kadi dagiti an-anib iti sagumaymay
Tapno masukal ti kaawan iti sibay dagiti annak
Nga iti agsasaruno a saltek ket agur-uray>
A Solver Agcaoili
Hon, HI/Sept 30/08


text:
GAMENG MANIPUD ITI SAO TI DIOS | NEHEMIAS 9-11
Dagiti Matalek nga Adipen Suportaranda Dagiti Urnos iti Panagdaydayaw
Situtulok a sinuportaran ti ili ti Dios ti pudno a panagdaydayaw iti nagduduma a pamay-an
Nagsagana ken sinelebraran ti nasion ti Piesta dagiti Abong-abong iti umiso a pamay-an
Inaldaw nga agtataripnong dagiti tattao tapno dumngeg iti pannakaibasa ti Linteg ti Dios, a namagrag-o kadakuada
Impudno dagiti tattao ti basbasolda, nagkararagda, ken dimmawatda iti pamendision ni Jehova
Nagnunumuan dagiti umili nga itultuloyda a suportaran ti amin nga urnos iti panagdaydayaw
Ti agtultuloy a panangsuporta kadagiti urnos iti panagdaydayaw ramanenna ti:
Pannakiasawa laeng kadagiti agdaydayaw ken Jehova
Panangted iti pinansial a kontribusion
Panangngilin iti Sabbath
Panangipaay iti pagsungrod a mausar iti altar
Panangted ken Jehova iti umuna a bungbunga ti apit ken inauna nga annak ti arban


text:
1959
Ti 1959 ket maysa a kadawyan a tawen a nangrugi iti aldaw ti Huebes iti kalendario a Gregoriano.
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
Abril[urnosen | urnosen ti taudan]
- Abril 15 – Emma Thompson, Ingles nga aktres
Hunio[urnosen | urnosen ti taudan]
- Hunio 19 – Christian Wilhelm Walter Wulff, Presidente ti Alemania manipud idi 2010 aginggana idi 2012
Hulio[urnosen | urnosen ti taudan]
- Hulio 26 – Kevin Spacey, Amerikano nga aktor
Agosto[urnosen | urnosen ti taudan]
Pimmusay[urnosen | urnosen ti taudan]
Nobiembre[urnosen | urnosen ti taudan]
- Nobiembre 6 – Jose P. Laurel, maika-3 a Presidente ti Filipinas (naipasngay 1891)
- Nobiembre 7 – Victor McLaglen, Ingles nga aktor (naipasngay 1886)
- Nobiembre 15 – Charles Thomson Rees Wilson, Eskoses a pisiko (naipasngay 1869)
- Nobiembre 25 – Gérard Philipe, Pranses nga aktor (naipasngay 1922)


text:
Anya ti kukunaen ti Biblia maipapan iti panagsex wenno panagkaidda sakbay ti panagpakasar?
Saludsod: Anya ti kukunaen ti Biblia maipapan iti panagsex wenno panagkaidda sakbay ti panagpakasar?
Sungbat: Kapada ti sabali pay nga klase dagiti seksual nga imoralidad, ti sex wenno panagkaidda sakbay ti kasar ket kanayon nga uliten nga iparparit iti Kasuratan (Aramid 15:20; Roma 1:29; 1 Corinto 5:1; 6:13, 18; 7:2; 10:8; 2 Corinto 12:21; Galacia 5:19; Efeso 5:3; Colosas 3:5; 1Tesalonica 4:3; Judas 7). Imbilbilin ti Biblia ti panangliklik iti sex wenno panagkaidda sakbay ti panagpakasar. Ti sex wenno panagkaidda sakbay ti kasar ket maysa a basol nga kapada ti pannakikamalala ken sabali pay a klase ti seksual nga imoralidad, agsipud ta amin dagitoy ket adda ti pannakaisilpona iti pannakikaidda wenno sex iti maysa a tao nga saanmo met nga asawa wenno ruar iti matrimonio ti kasar. Ti sex wenno pannakikaidda iti nagbaetan iti agassawa laeng ti relasion a seksual nga palubusan ti Dios (Hebreo 13:4). Ti sex wenno pannakikaidda sakbay ti panagpakasar ket nagbalin a kadawyan nga gapu iti adu a magapu. Masansan nga nakapaay ti imatangtayo iti “bukod a pagragsakan” ket saanen nga ikaskaso ti aspeto ti “panagpaadu.” Wen, ti sex wenno pannakikaidda ket mangted ti ragsak. Daydiay ti balabala ti Dios iti sex wenno pannakikaidda. Tarigagayna a maragsakan ti lakai ken babai iti seksual nga aktibidad (iti uneg ti kasar). Nupay kasta, ti kangrunaan a panggep ti sex wenno panagkaidda ket saan a pagragsakan, saan ket di ti panagpaadu wenno panaganak.
Saan nga iparparit ti Dios ti sex wenno pannakikaidda sakbay ti panagpakasar tapno takawan tayo ti ragsak, saan ket di tapno annadannatayo iti saan a namanamaen nga panagsikug ken kadagiti ubbing nga iyan-anak nga saan pay nga nakasagana dagiti nagannakda iti agbalin nga rebbengenda. Panunutentayo no kasano ti kapintas daytoy lubongtayo no masursurot laeng ti tarigagay ti Dios iti sex wenno pannakikaidda: basset laeng a seksual nga sakit, basset laeng dagiti saan a kasar nga ina, basset nga aborsion ken dadduma pay. Ti panangliklik iti sex wenno pannakikaidda ti laeng linteg ti Dios maipapan iti sex wenno pannakikaidda sakbay ti kasar. Ti panangliklik iti sex wenno pannakikaidda ket makaisalakan ti biag, mangan-annad kadagiti ubbing, ikikkan ti seksual nga relasion ti umisu a panangipateg, ken nagruna iti amin mangted ti kadayawan iti Dios.
Agsubli iti kasangoan a panid ti Ilocano
Anya ti kukunaen ti Biblia maipapan iti panagsex wenno panagkaidda sakbay ti panagpakasar?


text:
January 2015 pay laeng ket namin-ano'n nga bimmisita ken nagsurat toy retiree kada Olivar ken kadagiti staff na tapnu mapan agpakpakaasi nga i-recompute da diay benepisyo na iti 34 years of government service.
Agarup apagkatlo laeng ti in-release da Olivar ken ti grupo na a benepisyo ti maseknan. Babaen ti tulong ni Jona Jaldo manipud GSIS hotline, naipila met laeng ti biktima ti requestna ken numanpay idi December 15 2016 pay laeng diay request, ipapa-ambar dagiti akusado nga madama pay laeng processing na as of press time.
"In-stop da pay diay old age pension ko idi November 2016," innayon ti biktima. "Isunga inkapilitan nga riniing ko manen ti re-computation nupay ipapilitda nga saannak a qualipikado."
Nakuna met iti maysa nga empleado met laeng ti GSIS-Laoag, "Adda na-witness ko nga maestra nga immay nag'riaw-riaw kaniada (GSIS staff) ta inusar da ti nagan ken membershipna a nag-loan. Natakkuatanna daytoy idi maikkatan ti sueldo nga maaw-awatna, isu nga mabalin a nga nagarawda daydiay benepisyo ti biktima.."
Maballaagan ngarud dagiti amin a miembro aglalo dagiti senior citizen baka pagarupen dagiti taga GSIS nga agkabaw dan ket saanda nga ammon dagiti benepisyo da. Agpatulong kayo apo sadiay hotline ti GSIS 02-8474747 ta mabalin dakayo nga isuro ti aramiden yo ken completo ti transaction records dagiti miembro a madawat kaniada.


text:
NADISENIO KADI?
Nagpaiduma a Panglaban iti Pudot ti Maysa a Klase ti Kuton
TI MAYSA a klase ti kuton a Saharan silver ant (Cataglyphis bombycina) ti maysa kadagiti pagaammo nga animal a kaanduran iti pudot. Gapu iti nakaro a pudot iti Sahara Desert iti tengnga ti aldaw, dagiti animal a mangkaan iti dayta a kuton ket mapilitan nga agbirok iti paglinonganda. Ngem apagbiit a rummuar ti kuton manipud iti abutna tapno agsapul iti kanenna a pakairamanan ti dadduma nga insekto a natay gapu iti nakaro a pudot.
Panunotem: Karaman kadagiti sekreto ti silver ant ket ti nagpaiduma a panglabanna iti pudot. Buklen dayta dagiti espesial a buok iti likud ken sikiganna ken ti awan buokna a makimbaba a paset ti bagina. Dagiti buok a makagapu iti nasileng a silver a kolor ti kuton ket kasla nagbabassit a tubo a sukog trianggulo. Ti dua a sikigan ti trianggulo ket adda nagbabassit nga allo-allonna idinto ta nalamuyot ti makimbaba a pasetna. Adda dua nga usar daytoy a disenio. Umuna, makatulong dayta tapno maibalandra dagiti buok ti napudot a radiasion ti init. Maikadua, makatulong daytoy tapno mapababa ti kuton ti pudot ti bagina a naggapu iti aglawlaw. Ti met awan buokna a makimbaba a paset ti bagi ti kuton ti mangkontra iti sumsumngaw a pudot iti kadaratan ti desierto. *
Makatulong ti nagpaiduma a panglaban iti pudot ti Saharan silver ant tapno mapagtalinaedna ti temperatura ti bagina a nababbaba ngem 53.6°C—ti kangatuan a maanduranna a temperatura. Nagserbi nga inspirasion dagiti researcher daytoy bassit nga insekto tapno makaaramidda iti espesial a pangkalupkop a mangpalamiis a di agusar iti paypay wenno dadduma pay nga alikamen.
Ania ti makunam? Resulta kadi ti ebolusion ti nagpaiduma a panglaban iti pudot ti Saharan silver ant? Wenno adda nangdisenio iti dayta?
^ par. 4 Ti sabali pay a sekreto ti kuton ket dagiti espesial a protina iti bagina a saan a nalaka a maibus gapu iti nakaro a pudot, ti atiddog a saksaka a mangingato iti bagina iti napudot a darat ken mangpaalisto iti panagtarayna, ken ti naisangsangayan nga abilidadna a mangdetek iti direksion tapno makasubli iti abutna iti kapardasan a ruta.


text:
SALUDSOD DAGITI AGTUTUBO
Rumbeng Kadi nga Agsinakamin? (Paset 2)
Umuna, mangpilika iti umiso a lugar ken gundaway a pagsaritaanyo dayta. Sadino ken kaano?
Bueno, panunotem no kasano ti kayatmo a pannakatrato. (Mateo 7:12) Kayatmo kadi nga agsinakayo iti sango ti adu a tao? Posible a saan.
Malaksid no maitutop iti kasasaad, nasaysayaat a saan nga iti text, e-mail wenno answering machine ti telepono nga ibagam a pagpatinggaemon ti relasionyo. Imbes ketdi, mangpilika iti tiempo ken lugar a mapagsaritaanyo daytoy a serioso a banag.
Ania ti rumbeng nga ibagam no makisaritakan? Imparegta ni apostol Pablo kadagiti Kristiano a ‘sawenda ti kinapudno’ iti maysa ken maysa.—Efeso 4:25.
Ti kasayaatan nga aramidem ket agbalinka a nataktika ngem natibker. Ilawlawagmo a naimbag no apay a panagriknam, saan nga agballigi para kenka ti relasionyo.
Saan met ketdi a kasapulan a saggaysaem amin a nagkamalianna wenno ibagam amin a dimo magustuan kenkuana. Imbes nga ibagam ti, “Dimo ngamin ar-aramiden daytoy” wenno “Dimo pulos inaramid dayta,” nasaysayaat no agusarka iti sasao a mangilawlawag iti riknam—“Ti kasapulak ket maysa a . . .” wenno “Panagkunak, nasaysayaat no agsinatan ta. . .”
Dimo itulok a balbaliwanna ti desisionmo. Laglagipem a sika ti nagdesision a makisina gapu iti serioso a rason. Dika ngarud agpaimpluensia kadagiti nasikap a pamay-anna a mangbalbaliw iti panunotmo. “Kalpasan a nagsinakami,” kuna ti balasang a ni Lori, “ipakpakita ti dati a nobiok a kanayon a malmalday. Siguro, ar-aramidenna dayta tapno maasianak kenkuana. Naasianak met ngem diak impalubos nga agbalbaliw ti desisionko.” Kas ken Lori, masapul nga ammom no ania ti kayatmo. Itakderam ti desisionmo. Ti koma saanmo ket talaga a saan.—Santiago 5:12.
Kalpasan ti Panagsinayo.
Gagangay laeng a malidayanka kalpasan ti panagsinayo. Mabalin a mariknam pay ketdi ti narikna ti salmista a nangikuna: “Malagawanak idi, naparukobak iti napalalo; iti intero nga agmalem nagpagnapagnaak a sililiday.”—Salmo 38:6.
Mabalin a padasendaka a paregtaen ti dadduma a maseknan a gagayyem a makisinnublianka. Ngem agannadka! Sika, saan a dagiti maseknan a gagayyemmo, ti agsagaba kadagiti epekto ti desisionmo. Isu a dika agbuteng. Itakderam ti desisionmo uray no mabalin a malidayanka iti napasamak.
Sigurado nga inton agangay, mailiwliwagmonto met laeng ti nasaktan a riknam. Kabayatanna, padasem ti mangaramid kadagiti positibo a banag a kas kadagiti sumaganad tapno maibturam ti kasasaadmo.
Yebkasmo ti riknam iti maysa a mapagtalkam.—Proverbio 15:22.
Ikararagmo dayta ken Jehova.—Salmo 55:22.
Agbalinka nga okupado.—1 Corinto 15:58.
Dimo isinsina ti bagim!—Proverbio 18:1.
Makikaduaka kadagiti mangpabileg kenka. Ikagumaam a kanayon a dagiti positibo ti panunotem.—Filipos 4:8.


text:
Masapul a mangidatag ti tunggal aplikante, babaen ti e-mail, iti portfolio ti ania man kadagiti sumaganad: (a) uppat a daniw; (b) dua nga ababa a sarita, (c) uppat a daniw a para ubbing, (d) dua a sarita a para ubbing, (e) dua a non-fiction a salaysay, a naisurat iti Ilokano nga addaan iti title page a nakailanadan ti parbo a nagan ti mannurat ken linaonna (table of contents). Masapul a naka-Word format ti nasao a portfolio.
Amin a manuskrito, karamanna ti sabali a Word file a naglaon iti pudno a nagan ti autor, adres, pakakontakan a numero, e-mail address, ken ababa a pakasaritaan ti biag (bionote) ken 1 X 1 ID picture. May-e-mail amin nga aplikasion iti asseng.tabag@gmail.com ken usaren ti paulo (subject) a “Pasnaan 6.”
Sangapulo a fellow ti mapili, maibatay iti idatagda a portfolio. Kas fellow, awan ti nasken a bayadanda a makipasnaan.
Aggibus ti panagidatag iti aplikasion iti Hulio 15, 2015. Para iti ad-adu pay nga impormasion, umawag wenno ag-text iti 0921 602 1938 wenno ag-e-mail iti asseng.tabag@gmail.com. (Pasnaan 6 Secretariat)
(Naipablaak iti Bannawag, Hunio 8, 2015 a bilang.)


text:
Iwayat ti GUMIL Metro Manila, ti gunglo dagiti mannurat nga Ilokano iti Kamanilaan, ti serye ti interbiu kadagiti mannurat nga Ilokano a maawagan iti “Innuman ken Inninuman” a kas paset dagiti proyekto a panagsagsagana para iti pannakarambak ti Maika-50 nga Anibersario ti GUMIL Metro Manila inton Disiembre 12, 2016.
Iti daytoy umuna a bansada a maangay iti daytoy Enero 24, mainterbiu da dati a Bannawag Editor Dionisio S. Bulong, dati a Bannawag Associate Editor Jose A. Bragado ken Eden Cachola-Bulong nga agpapada a dakkel ti naipaayna iti panangrugi ken panagrangpaya ti GUMIL Filipinas.
Da mannurat iti Bannawag Leonardo S. Fagaragan ken Dr. Zita Nepomuceno-Fagaragan ti mangsangaili iti pasken iti pagtaenganda iti
Kaunlaran Village, Caloocan City.
Maawis dagiti mannurat ken asino man nga Ilokano nga adda interesna iti Literatura ken Kultura nga Ilokano a tumabuno. Makiuman iti 0925 552 5277.
Para iti direksion, ag-text wenno umawag iti 0921 428 5950. (Anna Liza M. Gaspar)
(Naipablaak iti Bannawag, Enero 25, 2016 a bilang.)


text:
Kategoria:Dagiti politikal a teoria
Dagiti subkategoria
Daytoy a kategoria ket addaan kadagiti sumaganad a 8 a subkategoria, manipud iti 8 a dagup.
I
- ► Dagiti politikal nga ideolohia (14 K, 5 P)
- ► Indibidualismo (2 P)
K
- ► Kapitalismo (2 P)
M
- ► Marxismo (2 K, 1 P)
N
- ► Nasionalismo (1 K, 2 P)
P
- ► Pederalismo (1 K, 1 P)
S
- ► Sosialismo (3 K, 3 P)
T
- ► Totalitarianismo (2 K, 1 P)
Pampanid iti kategoria "Dagiti politikal a teoria"
Dagiti sumaganad a 2 a panid ket adda iti daytoy a kategoria, manipud iti 2 a dagup.


text:
MALAKSID kadagiti magun-od nga imbag para iti salun-at, naimas pay nga ilaok kadagiti resipi, imbes nga asukar wenno brown sugar ti usaren a nayon nga ingridiente, usaren ti diro. Saan laeng a pampasam-it, addaan pay iti naiduma a raman ken ayamuom a manggubuay ti eesseman a ramanan ti putahe, no di man manganen. Naisangsangayan a nanam a mangpaimas ti putahe.
Pollen ken nectar, dayta ti diro. Kinolektar ken inurnong dagiti alig, wenno uyokan, wenno alimbayungan ken dadduma pay a kaarngida manipud kadagiti nadumaduma a sabsabong iti aglawlaw. Mapapati nga aglawa iti tallo a kilometro agingga iti uneg ti walo kilometro a radius manipud iti ayan ti colony dayta a masakupan ti pagur-urnongan dagiti tumatayab iti pollen ken nectar. No ania iti adu a sabong kadayta a panawen ti panagkolektar, isu met ti maris ti diro. Adda maris a duyaw, orens ken light brown, nalitnaw ken saan, natayengteng ken saan. No ania dagidiay sabsabong a nagtaudanna wenno nagkolektaran, dayta ti mangipaay iti naisangsangayan a raman.
Dagitoy man dagiti posible a pagkolektaran dagitoy a tumatayab iti pollen ken nectar: sabong ti narra, eucalyptus, kamantiris, kawkawatit, ipil, akasya ken dadduma pay a kaykayo nga agsabong. Agkolektarda met manipud kadagiti mais, niog, kape, cacao, mangga ken dadduma pay nga agbunga iti prutas. Agkolektarda pay manipud kadagiti natnateng nga agsabsabong, a kas iti kamatis, paria, balatong, tarong ken dadduma pay. Uray kadagiti sabong ti tabako.
Dagiti met dadduma, kadagiti ubbak ken bulong ti kayo nga agkolektar iti compound a propolis, nga isu iti aramidenda a wax a pagidulinanda iti nakolektarda a pollen ken nektar. Dayta propolis ket addaan met laeng iti healing properties: anti-inflammatory, antibacterial, antifungal ken antiviral.
Adda ti naipadamag a nagtaraken iti alig kadagiti minulaanna iti kape, kasoy ken cacao. Kadagiti sabong dagitoy a mula nga agbunga nga agkolektar dagiti alig iti pollen ken nectar, napintas ti apitna a diro aglalo ket saan a mapasuyotan iti kemikals dagiti sabong. Adda pay naipadamag nga iti sirok dagiti mangga a nagtaraken iti alig. Ngem kunaen dagiti dadduma, a saan unay nga epektibo daytoy ta kasapulan met a pasuyotan iti pestisidio ken insektisidio dagiti sabong ti mangga. Iti dayta a wagas, kumayakay met dagiti alig, uyokan alimbayungan ken kaarngida ta isalakanda met ti biagda. Dida asitgan dagiti napasuyotan iti pestisidio ken insektisidio nga agsabsabong. Isu a dagiti mangad-adal iti apiculture, ti technical term ti beekeeping, dida irekomenda ti aglawlaw a mapaspasuyotan iti insecticide ken pesticide ta agpanaw ti colony.
Ngem saan amin a diro ket mangipaay iti pagsayaatan. Adda mangipaay iti hallucination wenno pannakaeksperiensa iti naisabsabali a saan a maeksperiensa iti riyalidad. Ti nasao a diro ket addaan daytoy iti psychoactive agent. Ti agdadata a rason itoy, ket gapu iti pagkolkolektaran dagitoy a tumatayab iti pollen ken nectar ket addaan iti laok a hallucinogen agent mangipaay iti hallucination. Mad honey ti awagda kadaytoy.
Daytoy a diro ket kas met laeng kadagiti mula ken uong nga addaan iti hallucinogen agent a mangipaay iti panagbalbaliw iti taray ti panunot, emosion ken consciousness. Ti hallucinogen agent ket mangipaay iti psychedelics, panagdelirio ken panagmaymaysa.
Kas iti Mad Honey sadiay pagilian ti Nepal. Nalatak daytoy gapu ta adu kano iti maitedna nga agas kadagiti nadumaduma a saksakit. Dimmanon payen sadiay Turkey dagiti naproseso wenno naikabil iti bassit a garapon.
Ngem saan nga amin a naigarapon ket napurpuro a mad honey. Ta adda metten dagiti agnagnegosio itoy ket laokandan iti pudno a diro. Saanen a puro a mad honey, nalaokanen. Namaymayat met ketdi dayta a, ta nalabit a saanen nga isu iti puon iti pakatayan ta bassit laengen a banag a hallucinogen agent ti ipauneg, ngem isu latta a mangipaay iti pannakaapiang ta maysa la ket ngarud a psychedelic.
Ti maysa nga epekto dayta ket saan a makatakder ken saan a makapagna ti nangan kadayta a mad honey. Uray no apagkapat laeng iti dakulap, no sikakabil pay laeng iti wax, no agdadamoka a makaraman ket dimon ammo ti ar-aramidem, dika makagunay, agmalmalanga wenno nakailad, umis-isem no di man agrungrungiit lattan a mangbuybuya ti dekolor a lubong a pinarnuay dayta hallucinogenic honey.
Ania ngamin, aya, ti rason ti mad honey a mangipaay iti hallucination? A kas kadagiti maiparparit a druga, marihuana ken dadduma pay?
Dagiti nagkolektaranda a sabsabong ket addaan iti makaapiang a compound a maawagan iti grayanotoxin. Adu dagiti sabsabong nga addaan iti toxin. Ditoy nga agkolektar dagiti tumatayab iti pollen ken nectar. No maikaadu iti ipauneg itoy ket mapasamak ti hallucination wenno posible pay a puon iti ipapatay.
Adu dagiti mula a makaited iti hallucination. Sumagmamano dagitoy ket adda nga agtubtubo iti pagilian, ngem saanen a nasken nga inaganan pay ida ken iladawan ta dinto ket maabuso gapu iti kinaadda ti makaapiang a mapataud kadagitoy a mula.
Sadiay Bacnotan, La Union, iti ayan dagiti agtartaraken iti alig a pagtaudan iti diro. Gapu iti iyiikayen dagiti mannalon nga agmulamula iti tabako, nagpanunotda iti sabali a sandi a panguartaan. Ket ti panagtaraken iti alig iti napanunotda a pamuspusan. Nagbalin pay ketdin a kas One Town One Product ti diro nga agtaud dayta nga ili. Mapasamak pay ketdin ti Diro Festival a maangay tunggal Mayo, a pangipromotda ti produktoda a diro.
Ti Republic Act 9151 iti nangipaay iti suporta-gobierno ti apiculture wenno beekeeping.
Sadiay met umabagatan, adda report ti kinaadda ti naidumduma a diro a mailaklako. Ti berde a diro. Nagadu dagiti aggatang. Kuna dagiti aglaklako nga adu kano iti maagasanna a sakit. Gapu kadayta a damag, tinakuatan dagiti chemist iti University of the Philippines no pudno met la dayta a diro wenno saan, wenno ania ti naisalsalumina kadayta a diro ta apay a berde ti kolorna. Ngem natakuatanda laengen a saan met gayam a napudpudno a berde a diro no di ket adulterated wenno nakanawan laeng iti di masinuo a banag. Panangballaibo kadagiti aggatang tapno adu ti malakoanda. Ngem kadagiti agkolkolektar iti green honey, sadiay Surigao, kunaenda a napudpudno ti inda kolkolektaren. Ania man ti pudno itoy nga isyu, awan koma iti mapataud a panaggundaway tapno mataginayon ti pakairanudan.
Kadagiti restaurant, hotel ken resort, ad-adda a sapulenda ti forest honey. Daytoy ‘tay gagangay a maala iti kabakiran. Masansan met a tradisional iti panagala babaen iti panangpausok ti kayo a nakaibitinan ti colony. No agpanawen dagiti tumatayab isu metten iti pananguli a panangala iti nakabitin a forest honey.
Ti forest honey, ket bassit laeng a porsiento iti kadagupan iti mailaklako iti merkado. Iti napasamak a 3rd Forest Honey Conference ket naitudo a dies porsiento laeng iti mailaklako iti merkado a forest honey. Isu nga agkankandarapa nga agbirok dagiti makasapul a restaurants, hotels ken resorts.
Kadayta dies porsiento a kadagupan ti forest honey iti merkado, agtaud dagita iti kabambantayan iti Rizal, Bukidnon, Negros Occidental, Occidental Mindoro, Oriental Mindoro, Palawan, Pangasinan, Quezon and Zambales. Adda met dagiti aggapu iti Abra ken Mt. Province, ngem bassit laeng a kandidad, ta marigatanda metten nga agsapul iti colony, aglalo ket napukan metten dagiti kaykayo, kinalboda metten dagiti bambantay. Sadino pay ngarud ti pagkolektaran dagiti tumatayab iti diro? Gagangay a dagiti laeng makunkuna nga indigenous people (IP) iti aglaklako kadagiti forest honey. Gapu dayta a banag, napanunot ti Philippine Forest Honey Network a pagkaykaysaen ken tulongan iti panaglako dagiti IP’s nga agkolkolektar iti forest honey iti pagilian. Tapno ngumato met ti paglakuanda ken saan a baraten dagiti mananggundaway. Ti PFHN ket nabuangay idi 2012.
Gagangay ngamin a baraten dagiti aggatang dagiti IP’s. Lalo no ti aglako ket ammo dagiti aggatang a naggapu iti sulinek a lugar ket dina pay ammo ti presio. Pagarigan laengen, sadiay Abra, gatangenda laeng iti 40-50 a pisos iti sangabotelia a 2×2. Ngem inton ilako dagitoy a naggatang, agbalinen a P250.00 iti sangabotelia wenno nangin-ngina pay.
Iti kalgaw met laeng iti panagbirok iti forest honey. Ket saan unayen nga adu ti maala ta bimmassit metten dagiti kaykayo iti kabambantayan. Pinukan met dagiti illegal loggers. Nangruna ti narra, ipil ken dadduma pay a kaykayo nga agsabong. Ket dagiti tumatayab, bumassit met ti produksionda. Dayta ti maysa a madi nga ibunga ti illegal logging ken deforestation. Masaluadan koma dagiti kabakiran tapno masaluadan met ti naimas ken nasustansia a makan.
Agtaud man iti apiculture wenno forest honey, agpada a naimas basta la ketdi saan nga adulterated. Lalo a saan a diluted wenno nakanawan iti caramelized brown sugar wenno tagapulot wenno ania la ditan a mailalaok a pangengganyo kadagiti aggatang. #


text:
VIGAN CITY – Binisita ni Mayor Sara Duterte-Carpio, mayor ti Davao City ken Chairperson ti partido a Hugpong ng Pagbabago, ti siudad ti Vigan idi Setiembre 28 tapno makitaripnong kadagiti opisiales ti Ilocos Sur, Ilocos Norte ken Cagayan para iti pannakapatibker ti aliansa ti Hugpong Ng Pagbabago ken ti BILEG Party nga idauluan ni Governor Ryan Singson.
Kadua ni Mayor Carpio a bimmisita dagiti senatorial bets ti partidona a pakairamanan da Presidential Spokesman Harry Roque, Bureau of Corrections Chief Ronald (Bato) dela Rosa, Senador Cynthia Villar, Senador JV Ejercito, Congresswoman Pia Cayetano ti Taguig City, Congressman Zajid Mangudadatu ti Maguindanao 2nd District, ken ni Philip Salvador kas representante ni Special Assistant to the President Bong Go a saan a nakaatendar.
Sinarabo ida dagiti lokal nga opisiales nga indauluan da Ilocos Sur Governor Ryan Luis Singson, Ilocos Norte Governor Imee Marcos, Ilocos Sur Vice Governor Jeremias Singson, ken Ilocos Sur Representatives Eric Singson ti Segundo Distrito ti Ilocos Sur ken Rep. Deogracias Savellano (DV) Savellano ti Umuna a Dristrito ti Ilocos Sur.
Iti daytoy a taripnong a napasamak iti Vigan City Convention Center iti malem ti Setiembre 28, pormal a pinirmaan da Mayor Sara Duterte-Carpio, ti Hugpong ng Pagbabago, ken Gov. Ryan Luis Singson, Partido BILEG, ti alliance dagiti dua a nabileg a partido a naimatangan dagiti adu nga immatendar a miembro ti BILEG ken opisiales manipud iti nadakamat a tallo a probinsia ditoy Norte.
Maipalagip nga idi laeng Agosto 13 napagbalin met a pormal ti aliansa ti HNP ken Ilocano Timpuyog nga idauluan ni Imee Marcos.
Iti panagbitla ni Carpio, nagyaman kadagiti opisial ti Amianan a Luzon iti suportada iti amana a ni Presidente Rodrigo Duterte idi naudi a presidential election. Dinawatna ti panagtultuloy iti suportada para iti siam a senatorial candidates ti HNP iti umay a midterm elections. Sinaggaysa nga inyam-ammo ni Mayor Carpio dagiti kandidato ken inwaragawagna ti nasayaat a kababalin dagitoy. Sangkamaysa met a nagsao dagiti kandidato kalpasanda a maiyam-ammo.
Kalpasan ti panagpirma iti aliansa, indauluan ni Mayor Carpio ti oathtaking ti nasurok a 1000 a miembro ti BILEG Party.
Sakbay iti taripnong, binisita pay ni Mayor Carpio ti Caoayan, Ilocos Sur tapno mangited iti tulong kadagiti naapektaran iti Bagyo Ompong. (TNM)


text:
SAN FERNANDO CITY – Sangapulo ket maysa a pagpatrolia a
lugan ti naited kadagiti napili a police stations iti Ilocos sur iti
seremonia a naangay iti Camp Brig. Gen. Oscar C. Florendo ditoy itay
nabiit.
Karaman dagitoy kadagiti 31a kabarbaro a behikulo nga
impaima ti police regional office kadagiti hepe dagiti napili a
police stations iti rehion iti dayta met la nga aldaw.
Mismo a ni Police Chief Supt. Luizo C. Ticman, regional
director, ti nangipaima kadagiti hepe dagiti police stations iti
Rehion I ti 14 Toyota Hi-Lux 4×2 pickups ken 17 Toyota Innova utility
vehicles bayat ti seremonia nga inimatangan dagiti provincial
directors, chiefs of police, local government officials ken dagiti
polis.
Immawat dagiti police stations ti Sta. Maria, Sta. Cruz,
Sinait ken Salcedo iti Ilocos Sur iti Toyota Innova a patrol car ken
ti police stations ti police stations ti Suyo, Sigay, Quirino,
Nagbukel, Lidlidda, Cervantes ken Gregorio del Pilar iti Toyota
Hi-Lux 4×2 pickups.
Karaman nga immawat iti Toyota Innova patrol cars ti
police stations ti Batac ken San Nicolas iti Ilocos Norte; police
stations ti Sudipen, Naguilian ken Luna iti La Union; ken police
stations ti Sta. Maria, Urbiztondo, Tayug, Sta. Barbara, Rosales,
Manaoag, Burgos ken Anda ti Pangasinan.
Naiwaras met dagiti dadduma pay a Toyota Hi-Lux 4×2
pickups iti police stations ti Banna, Dumalneg, Marcos ken Solsona
iti Ilocos Norte; ken police stations ti Natividad ken Mabini iti
Pangasinan.
Segun ken ni Ticman, paset dagiti naiwaras a pagpatrolia
a lugan iti capability enhancement component ti PNP Integrated
Transformation Program ken iti programa iti modernisasion ti PNP a
maaddaan dagiti amin a police stations iti sapasap a pagilian iti
saan a nakurkurang ngem maysa a pagpatrolia a lugan.
Kinuna ni Ticman nga ekspektarenna ti nainget a
panangobserba dagiti recipiente kadagiti lugan iti umisu a
pannakaaywan ken maintenance dagitoy agsipud ta responsibilidadda ken
accountableda kadagitoy.
Kinuna
pay ti regional director a saan a para pribado ti pakaaramatan dagiti
lugan no di ‘for official use only”.#